cyanic-selkie/wikianc huggingface dataset:
ಟ್ರಾನ್ಸ್‌ಮಿಶನ್ ಎಲೆಕ್ಟ್ರಾನ್‌ ಮೈಕ್ರೋಸ್ಕೋಪ್‌
ರಾಸಾಯನಿಕ ನಿಕ್ಷಾರಣ
ಕೆಲವು ಮಾದರಿಗಳನ್ನು, ನಿರ್ದಿಷ್ಟವಾಗಿ ಲೋಹದ ಮಾದರಿಗಳನ್ನು ರಾಸಾಯನಿಕ ನಿಕ್ಷಾರಣದಿಂದ ತಯಾರಿಸಲಾಗುತ್ತದೆ, ಮಾದರಿಗಳನ್ನು TEM ವೀಕ್ಷಣೆಗೆ ತಯಾರು ಮಾಡುವುದಕ್ಕಾಗಿ ಅವುಗಳನ್ನು ಆಮ್ಲದಂತಹ ರಾಸಾಯನಿಕ ನಿಕ್ಷಾರಕವನ್ನು ಬಳಸಿಕೊಂಡು ತೆಳುಗೊಳಿಸಲಾಗುತ್ತದೆ. ತೆಳುಗೊಳಿಸುವ ಕ್ರಿಯೆಯನ್ನು ನಿಯಂತ್ರಿಸುವ ಸಾಧನಗಳು, ಮೈಕ್ರೊಸ್ಕೋಪ್‌ಗೆ ಮಾದರಿಯ ಮ‌ೂಲಕ ಸಾಗುವ ವೋಲ್ಟೇಜ್ ಅಥವಾ ವಿದ್ಯುತ್ತನ್ನು ನಿಯಂತ್ರಿಸಲು ಅವಕಾಶ ಮಾಡಿಕೊಡುತ್ತವೆ ಹಾಗೂ ಮಾದರಿಯನ್ನು ಬೆಳಕಿನ ಪಾರದರ್ಶಕತೆಯ ಮಟ್ಟಕ್ಕೆ ಸಾಕಷ್ಟು ತೆಳುಗೊಳಿಸಲಾಗಿದೆ ಎಂಬುದನ್ನು ಗುರುತಿಸುವ ವ್ಯವಸ್ಥೆಗಳನ್ನು ಒಳಗೊಂಡಿರಬಹುದು.
ಅಯಾನ್ ನಿಕ್ಷಾರಣ
ಅಯಾನ್ ನಿಕ್ಷಾರಣವು ಒಂದು ಸ್ಪಟ್ಟರಿಂಗ್ ಕ್ರಿಯೆಯಾಗಿದ್ದು, ಅದು ವಸ್ತುವಿನ ಮೇಲಿನ ತುಂಬಾ ಸೂಕ್ಷ್ಮ ಪರಿಮಾಣಗಳನ್ನು ತೆಗೆದುಹಾಕುತ್ತದೆ. ಇದನ್ನು ಇತರ ವಿಧಾನಗಳಿಂದ ನಯಗೊಳಿಸಿದ ಮಾದರಿಗಳ ಅಂತಿಮ ಹಂತದ ನಯಗೊಳಿಸುವಿಕೆಯನ್ನು ಮಾಡಲು ಬಳಸಲಾಗುತ್ತದೆ. ಅಯಾನ್ ನಿಕ್ಷಾರಣವು ಮಾದರಿಯ ಮೇಲ್ಮೈಗೆ ನಿರ್ದೇಶಿಸಿದ ಪ್ಲಾಸ್ಮಾ ಹರಿವನ್ನು ಉಂಟುಮಾಡುವುದಕ್ಕಾಗಿ ವಿದ್ಯುತ್ ಕ್ಷೇತ್ರದ ಮ‌ೂಲಕ ಸಾಗುವ ಇನರ್ಟ್ ಗ್ಯಾಸ್(ಜಡಅನಿಲ) ಬಳಸುತ್ತದೆ. ಆರ್ಗನ್‌ನಂತಹ ಅನಿಲಗಳ ವೇಗೋತ್ಕರ್ಷ ಶಕ್ತಿಗಳು ವೈಶಿಷ್ಟ್ಯವಾಗಿ ಕೆಲವು ಕಿಲೋವೋಲ್ಟ್‌ಗಳಷ್ಟಿರುತ್ತವೆ. ಮಾದರಿಯ ಮೇಲ್ಮೈಯನ್ನು ನಯಗೊಳಿಸಲು ಮಾದರಿಯನ್ನು ತಿರುಗಿಸಲಾಗುತ್ತದೆ. ಅಂತಹ ವಿಧಾನಗಳ ಸ್ಪುಟರ್ ಮಾಡುವ ದರವು ಪ್ರತಿ ಗಂಟೆಗೆ ಅನೇಕ ಹತ್ತು ಮೈಕ್ರೊಮೀಟರ್‌ಗಳಷ್ಟಿರುತ್ತದೆ. ಇದು ವಿಧಾನವನ್ನು ಹೆಚ್ಚು ಉತ್ತಮವಾಗಿ ನಯಗೊಳಿಸಲು ಸೀಮಿತಗೊಳಿಸುತ್ತದೆ.
ಇತ್ತೀಚೆಗೆ ಮಾದರಿಗಳನ್ನು ತಯಾರು ಮಾಡಲು ಕೇಂದ್ರೀಕೃತ ಅಯಾನ್ ಕಿರಣದ ವಿಧಾನಗಳನ್ನು ಬಳಸಲಾಗುತ್ತಿದೆ. FIBಯು ದೊಡ್ಡ ಮಾದರಿಗಳಿಂದ TEM ಪರೀಕ್ಷೆಗೆ ತೆಳು ಮಾದರಿಗಳನ್ನು ತಯಾರು ಮಾಡುವ ಒಂದು ಹೊಸ ವಿಧಾನವಾಗಿದೆ. FIBಅನ್ನು ಸೂಕ್ಷ್ಮ-ಯಂತ್ರ ಮಾದರಿಗಳಿಗೆ ಹೆಚ್ಚು ಕರಾರುವಾಕ್ಕಾಗಿ ಬಳಸಬಹುದಾದ್ದರಿಂದ, ಅರೆವಾಹಕ ಅಥವಾ ಲೋಹದಂತಹ ಮಾದರಿಯಲ್ಲಿ ನಿರ್ದಿಷ್ಟ ಅಪೇಕ್ಷಿತ ಭಾಗದಿಂದ ತುಂಬಾ ತೆಳ್ಳಗಿನ ಪದರವನ್ನು ನಯಗೊಳಿಸಲು ಸಾಧ್ಯವಾಗುತ್ತದೆ. ಇನರ್ಟ್ ಗಾಸ್ ಅಯಾನ್ ಸ್ಪುಟರ್ ಮಾಡುವ ಕ್ರಿಯೆಗೆ ಭಿನ್ನವಾಗಿ, FIB ಗಮನಾರ್ಹವಾಗಿ ಹೆಚ್ಚು ಸಾಮರ್ಥ್ಯದ ಗ್ಯಾಲಿಯಂ ಅಯಾನ್‌ಗಳನ್ನು ಬಳಸುತ್ತದೆ ಹಾಗೂ ಇದು ವಸ್ತುವಿನ ಸಂಯೋಜನೆ ಅಥವಾ ರಚನೆಯನ್ನು ಗ್ಯಾಲಿಯಂನ ಸೇರಿಸುವಿಕೆಯ ಮ‌ೂಲಕ ಪರಿವರ್ತಿಸಬಹುದು.
ಮಾರ್ಪಾಡುಗಳು
TEMನ ಸಾಮರ್ಥ್ಯಗಳನ್ನು ಹೆಚ್ಚುವರಿ ಆಧಾರ ಫಲಕಗಳ ಮತ್ತು ಶೋಧಕಗಳ ಬಳಕೆಯಿಂದ ವಿಸ್ತರಿಸಬಹುದು. ಕೆಲವೊಮ್ಮೆ ಅವನ್ನು ಅದೇ ಸೂಕ್ಷ್ಮದರ್ಶಕದಲ್ಲಿ ಅಳವಡಿಸಲಾಗುತ್ತದೆ. ಎಲೆಕ್ಟ್ರಾನ್‌ ಕ್ರಿಯೊಮೈಕ್ರೊಸ್ಕೋಪ್ (ಕ್ರಿಯೊTEM) ಒಂದು TEM ಆಗಿದ್ದು, ಇದರ ಮಾದರಿ-ಧಾರಕವು ದ್ರವ ಸಾರಜನಕ ಅಥವಾ ದ್ರವ ಹೀಲಿಯಂ ತಾಪಮಾನಗಳಲ್ಲಿ ಮಾದರಿಯನ್ನು ನಿರ್ವಹಿಸುವ ಸಾಮರ್ಥ್ಯವನ್ನು ಹೊಂದಿರುತ್ತದೆ. ಇದು ಗಾಜಿನರೂಪದ ಐಸ್‌ನಲ್ಲಿ ತಯಾರಾದ ಮಾದರಿಗಳ ಚಿತ್ರಕ್ಕೆ ಅವಕಾಶ ನೀಡುತ್ತದೆ. ಇದು ಪ್ರತಿಯೊಂದು ಅಣುಗಳನ್ನು ಅಥವಾ ಬೃಹದಣುವಿನ ಸಂಯೋಜನೆಗಳನ್ನು ಚಿತ್ರಿಸಲು ಆದ್ಯತೆಯ ತಯಾರು-ಮಾಡುವ ವಿಧಾನವಾಗಿದೆ.
TEMಅನ್ನು ಸ್ಕ್ಯಾನಿಂಗ್ ಟ್ರಾನ್ಸ್‌ಮಿಶನ್ ಎಲೆಕ್ಟ್ರಾನ್‌ ಮೈಕ್ರೋಸ್ಕೋಪ್‌ (STEM) ಆಗಿ ಮಾರ್ಪಡಿಸಬಹುದು. ಸೂಕ್ತ ಶೋಧಕಗಳೊಂದಿಗೆ ಕಿರಣವನ್ನು ಮಾದರಿಯಾದ್ಯಂತ ರ‌್ಯಾಸ್ಟರ್ ಮಾಡಿ, ಚಿತ್ರವನ್ನು ರೂಪಿಸುವ ವ್ಯವಸ್ಥೆಯನ್ನು ಸೇರಿಸುವ ಮೂಲಕ TEMಮಾರ್ಪಡಿಸಬಹುದು. ಕಿರಣದ ಸ್ಥಾನಪಲ್ಲಟಕ್ಕೆ ಸ್ಕ್ಯಾನಿಂಗ್ ಸುರುಳಿಗಳನ್ನು ಬಳಸಲಾಗುತ್ತದೆ. ಕಿರಣದ ಸ್ಥಾಯಿವಿದ್ಯುತ್ ಸ್ಥಾನಪಲ್ಲಟ ಮುಂತಾದವುಗಳ ಮೂಲಕ ಬಳಸಲಾಗುತ್ತದೆ. ನಂತರ ಕಿರಣವನ್ನು ನೇರ ಎಲೆಕ್ಟ್ರಾನ್‌ ಗಣಕವಾಗಿ ಕಾರ್ಯನಿರ್ವಹಿಸುವ ಫ್ಯಾರಡೆ ಕ್ಯಾಪ್‌ನಂತಹ ವಿದ್ಯುತ್ ಶೋಧಕವನ್ನು ಬಳಸಿಕೊಂಡು ಸಂಗ್ರಹಿಸಲಾಗುತ್ತದೆ. ಎಲೆಕ್ಟ್ರಾನ್‌‌ನ ಗಣನೆಯನ್ನು ಸ್ಕ್ಯಾನ್ ಮಾಡುವ ಕಿರಣದ ("ಶೋಧಕ" ಎನ್ನಲಾಗುತ್ತದೆ) ಸ್ಥಾನದೊಂದಿಗೆ ಸಹಸಂಬಂಧ ಕಲ್ಪಿಸುವುದರಿಂದ, ಕಿರಣದ ಸಾಗಿಹೋದ ಅಂಶವನ್ನು ಅಳೆಯಬಹುದು. ಸಾಗಿ-ಹೋಗಿರದ ಅಂಶಗಳನ್ನು, ಕಿರಣವನ್ನು ಓರೆಯಾಗಿಸುವ ಮ‌ೂಲಕ ಅಥವಾ ಉಂಗುರದಂಥ ಮಸುಕಾದ ಕ್ಷೇತ್ರದ ಶೋಧಕಗಳನ್ನು ಬಳಸಿಕೊಂಡು ಪಡೆಯಬಹುದು.
ಇನ್-ಸಿತು ಕ್ರಿಯೆಗಳು ಅಥವಾ ವಸ್ತುವಿನ ವಿರೂಪತೆಯ ಪರೀಕ್ಷೆ ಮೊದಲಾದ ಪ್ರಯೋಗಗಳೊಂದಿಗೆ ಇನ್-ಸಿತು ಪ್ರಯೋಗಗಳನ್ನೂ ನಡೆಸಬಹುದು.
ಆಧುನಿಕ ಸಂಶೋಧನೆ TEMಗಳು ಚಿತ್ರದಲ್ಲಿನ ಅಸ್ಪಷ್ಟತೆಯನ್ನು ಕಡಿಮೆ ಮಾಡಲು ವಿಪಥನ ಕರೆಕ್ಟರ್‌ಗಳನ್ನು‌ ಒಳಗೊಂಡಿರುತ್ತವೆ. ಆಪಾತ ಎಲೆಕ್ಟ್ರಾನ್‌ ಕಿರಣದ ಶಕ್ತಿಯ ಹರಡುವಿಕೆಯನ್ನು 0.15 eVಗಿಂತಲೂ ಕಡಿಮೆ ಮಾಡುವ ಆಪಾತ ಕಿರಣ ಮೋನೊಕ್ರೊಮೇಟರ್‌ಗಳನ್ನೂ ಕೂಡ ಬಳಸಬಹುದು. ಪ್ರಮುಖ TEM ತಯಾರಕರೆಂದರೆ - JEOL, ಹಿಟಾಚಿ ಹೈ-ಟೆಕ್ನಾಲಜೀಸ್, FEI ಕಂಪೆನಿ (ಫಿಲಿಪ್ಸ್ ಎಲೆಕ್ಟ್ರಾನ್‌ ಆಪ್ಟಿಕ್ಸ್ ಒಂದಿಗೆ ಸೇರಿಕೊಂಡು) ಮತ್ತು ಕಾರ್ಲ್ ಜೈಸ್.
ಕಡಿಮೆ ವೋಲ್ಟೇಜ್ ಎಲೆಕ್ಟ್ರಾನ್‌ ಸೂಕ್ಷ್ಮದರ್ಶಕ)(LVEM)
ಕಡಿಮೆ ವೋಲ್ಟೇಜ್ ಎಲೆಕ್ಟ್ರಾನ್‌ ಸೂಕ್ಷ್ಮದರ್ಶಕವು (LVEM) ಒಂದು ಸಾಧನದಲ್ಲಿ ಮಾಡಿದ SEM, TEM ಮತ್ತು STEM ಮೊದಲಾದವುಗಳ ಸಂಯೋಗವಾಗಿದೆ. ಇದು 5 kVನಷ್ಟು ಕಡಿಮೆ ಎಲೆಕ್ಟ್ರಾನ್‌ ವೇಗೋತ್ಕರ್ಷ ವೋಲ್ಟೋಜ್‌ನಲ್ಲಿ ಕಾರ್ಯನಿರ್ವಹಿಸುತ್ತದೆ. ಕಡಿಮೆ ವೋಲ್ಟೇಜ್ ವಿಶೇಷವಾಗಿ ಜೈವಿಕ ಮಾದರಿಗಳಿಗೆ ಅತಿ ಮುಖ್ಯವಾದ ಚಿತ್ರದ ಛಾಯಾವ್ಯತ್ಯಾಸವನ್ನು ಹೆಚ್ಚಿಸುತ್ತದೆ. ಈ ಛಾಯಾವ್ಯತ್ಯಾಸದಲ್ಲಿನ ಏರಿಕೆಯು ಗಮನಾರ್ಹವಾಗಿ ಬಣ್ಣದ ಅಗತ್ಯತೆಯನ್ನು ಕಡಿಮೆಮಾಡುತ್ತದೆ ಅಥವಾ ತೆಗೆದುಹಾಕುತ್ತದೆ. ವಿಭಾಗಿಸಲ್ಪಟ್ಟ ಮಾದರಿಗಳು ಸಾಮಾನ್ಯವಾಗಿ ಸಾಂಪ್ರದಾಯಿಕ TEMಗೆ ಬೇಕಾಗುವುದಕ್ಕಿಂತ (20-65 ನ್ಯಾನೊಮೀಟರ್) ತೆಳ್ಳಗಿರಬೇಕಾಗುತ್ತದೆ. ಕಡಿಮೆ ನ್ಯಾನೊಮೀಟರ್‌ಗಳ ಪೃಥಕ್ಕರಣ ಸಾಮರ್ಥ್ಯಗಳು TEM, SEM ಮತ್ತು STEM ಪ್ರಕಾರಗಳಲ್ಲಿ ಸಾಧ್ಯವಾಗುತ್ತದೆ.
ಮಿತಿಗಳು
TEM ವಿಧಾನದಲ್ಲಿ ಅನೇಕ ಕುಂದುಕೊರತೆಗಳಿವೆ. ಎಲೆಕ್ಟ್ರಾನ್‌ ಪಾರದರ್ಶಕವಾಗುವಷ್ಟು ಮಾದರಿಯನ್ನು ತೆಳ್ಳಗೆ ಮಾಡಲು ಹೆಚ್ಚಿನ ವಸ್ತುಗಳಿಗೆ ತೀವ್ರ ಮಾದರಿ ತಯಾರಿಕೆಯ ಅವಶ್ಯಕತೆ ಇರುತ್ತದೆ. ಇದು ಮಾದರಿಗಳ ಕಡಿಮೆ ಪ್ರಮಾಣದೊಂದಿಗೆ TEM ವಿಶ್ಲೇಷಣೆಗೆ ಹೆಚ್ಚು ಸಮಯ ತೆಗೆದುಕೊಳ್ಳುವಂತೆ ಮಾಡುತ್ತದೆ. ಎಲೆಕ್ಟ್ರಾನ್‌ಗಳಿಗೆ ಪಾರದರ್ಶಕವಾಗುವುದರೊಂದಿಗೆ, ಗ್ರ್ಯಾಫಿನಿ ಮೇಲ್ಮೆಯು ಒಂದು ಜಲಜನಕ ಪರಮಾಣು ಮತ್ತು ಹೈಡ್ರೊಕಾರ್ಬನ್‌ಗಳನ್ನು ತೋರಿಸಲು ಸಮರ್ಥವಾಗಿರುತ್ತದೆ. ಮಾದರಿಯ ರಚನೆಯನ್ನು ತಯಾರಿ ಮಾಡುವ ಕ್ರಿಯೆಯ ಸಂದರ್ಭದಲ್ಲಿಯೂ ಬದಲಿಸಲಾಗುತ್ತದೆ. ವೀಕ್ಷಣೆಯ ಕ್ಷೇತ್ರವು ಸಣ್ಣದಾಗಿರುತ್ತದೆ, ಇದು ವಿಶ್ಲೇಷಿತ ಭಾಗವು ಸಂಪೂರ್ಣ ಮಾದರಿಯ ವಿಶಿಷ್ಟ ಲಕ್ಷಣವಾಗದಿರುವ ಸಂಭಾವ್ಯತೆಯನ್ನು ಹೆಚ್ಚಿಸುತ್ತದೆ. ಮಾದರಿಯು, ನಿರ್ದಿಷ್ಟವಾಗಿ ಜೈವಿಕ ಮಾದರಿಗಳ ಸಂದರ್ಭದಲ್ಲಿ, ಎಲೆಕ್ಟ್ರಾನ್‌ ಕಿರಣದಿಂದ ಹಾನಿಗೊಳಗಾಗುವ ಸಂಭವವಿರುತ್ತದೆ.
ಪೃಥಕ್ಕರಣ ಸಾಮರ್ಥ್ಯದ ಮಿತಿಗಳು
TEMನಿಂದ ಪಡೆಯಬಹುದಾದ ಪೃಥಕ್ಕರಣ ಸಾಮರ್ಥ್ಯದ ಮಿತಿಯನ್ನು ಅನೇಕ ವಿಧಾನಗಳಲ್ಲಿ ವಿವರಿಸಬಹುದು ಹಾಗೂ ಇದನ್ನು ವೈಶಿಷ್ಟ್ಯವಾಗಿ ಸೂಕ್ಷ್ಮದರ್ಶಕದ ಮಾಹಿತಿಯ ಮಿತಿಯೆಂದು ಸೂಚಿಸಲಾಗುತ್ತದೆ. ಒಂದು ಸಾಮಾನ್ಯವಾಗಿ ಬಳಸುವ ಮೌಲ್ಯವೆಂದರೆ ಛಾಯಾವ್ಯತ್ಯಾಸ ವರ್ಗಾಯಿಸುವ ಕ್ರಿಯೆಯ ಸ್ಥಗಿತಗೊಳಿಸುವ ಮೌಲ್ಯ. ಇದನ್ನು ಆವರ್ತಾಂಕ ವ್ಯಾಪ್ತಿಯಲ್ಲಿ ಸಾಮಾನ್ಯವಾಗಿ ಉಲ್ಲೇಖಿಸಲಾಗುತ್ತದೆ. ಇದು ಸೂಕ್ಷ್ಮದರ್ಶಕದ ದೃಕ್‌ಶಾಸ್ತ್ರದಿಂದ ವಸ್ತುವಿನ ಸಮತಲದಲ್ಲಿ ವಸ್ತುಗಳ ಸ್ಪೇಶಿಯಲ್ ಆವರ್ತಾಂಕ ಪುನಃರಚನೆಯನ್ನು ವ್ಯಾಖ್ಯಾನಿಸಲು ಬಳಸಲಾಗುತ್ತದೆ. ವರ್ಗಾವಣೆ ಕ್ರಿಯೆಯ ಕಟ್-ಆಫ್ ಫ್ರೀಕ್ವೆನ್ಸಿ(ಸ್ಥಗಿತ ಆವರ್ತನ) qmax ಅನ್ನು ಈ ಕೆಳಗಿನ ಸಮೀಕರಣದಿಂದ ಅಂದಾಜಿಸಬಹುದು, ಅದರಲ್ಲಿ Cs ಎಂಬುದು ಗೋಳ ವಿಪಥನ ಗುಣಾಂಕವಾಗಿದೆ ಮತ್ತು λ ಎಂಬುದು ಎಲೆಕ್ಟ್ರಾನ್‌ ತರಂಗಾಂತರವಾಗಿದೆ:
200 kV ಸೂಕ್ಷ್ಮದರ್ಶಕಕ್ಕೆ, ಭಾಗಶಃ ಸರಿಪಡಿಸಿದ ಗೋಳ ವಿಪಥನಗಳೊಂದಿಗೆ ("ಮೂರನೇ ಶ್ರೇಣಿಗೆ") ಮತ್ತು 1 µmನಷ್ಟು Cs ಮೌಲ್ಯದೊಂದಿಗೆ, ಊಹಾತ್ಮಕ ಕಟ್-ಆಫ್ ಮೌಲ್ಯವು 1/qmax = 42 pm ಆಗಿರುತ್ತದೆ. ಪರಿಷ್ಕಾರಕವಿಲ್ಲದ ಅದೇ ಸೂಕ್ಷ್ಮದರ್ಶಕವು Cs = 0.5 ಮಿಮೀ ಹೊಂದಿರುತ್ತದೆ ಮತ್ತು ಆ ಮೂಲಕ ಕಟ್-ಆಫ್ ಮೌಲ್ಯವು 200-pm ನಷ್ಟಿರುತ್ತದೆ. ಪ್ರಾಯೋಗಿಕವಾಗಿ, ಗೋಳ ವಿಪಥನಗಳನ್ನು ಅತ್ಯುತ್ತಮ "ವಿಪಥನ-ಸರಿಪಡಿಸಿದ" ಸೂಕ್ಷ್ಮದರ್ಶಕಗಳಲ್ಲಿ ನಿಗ್ರಹಿಸಲಾಗುತ್ತದೆ. ಆದರೆ ಅವುಗಳ ಪೃಥಕ್ಕರಣ ಸಾಮರ್ಥ್ಯವು ಎಲೆಕ್ಟ್ರಾನ್‌ ಮೂಲದ ಜ್ಯಾಮಿತಿ ಮತ್ತು ಪ್ರಕಾಶದಿಂದ ಹಾಗೂ ವಸ್ತುವಿನ ಸಮೀಪವಿರುವ ಮಸೂರದ ವ್ಯವಸ್ಥೆಯಲ್ಲಿನ ವರ್ಣ ವಿಪಥನಗಳಿಂದ ಮಿತಿಗೊಳ್ಳುತ್ತದೆ.
ಛಾಯಾವ್ಯತ್ಯಾಸ ವರ್ಗಾವಣೆ ಕ್ರಿಯೆಯ ಆವರ್ತನ ವ್ಯಾಪ್ತಿಯ ನಿರೂಪಣೆಯು ಸಾಮಾನ್ಯವಾಗಿ ಆಂದೋಲಕ ಲಕ್ಷಣವನ್ನು ಹೊಂದಿರುತ್ತದೆ. ಇದನ್ನು ವಸ್ತುವಿನ-ಸಮೀಪದ ಮಸೂರದ ನಾಭಿಯ ಮೌಲ್ಯವನ್ನು ಸರಿಹೊಂದಿಸುವ ಮೂಲಕ ಕ್ರಮಬದ್ಧಗೊಳಿಸಬಹುದು. ಈ ಆಂದೋಲಕ ಲಕ್ಷಣವು, ಕೆಲವು ಸ್ಪೇಶಿಯಲ್ ಆವರ್ತನಗಳು ಸೂಕ್ಷ್ಮದರ್ಶಕದಿಂದ ಕರಾರುವಾಕ್ಕಾಗಿ ಚಿತ್ರಿಸಲ್ಪಡುತ್ತವೆ ಹಾಗೂ ಇತರೆಗಳು ನಿಗ್ರಹಿಸಲ್ಪಡುತ್ತವೆ ಎಂಬುದನ್ನು ಸೂಚಿಸುತ್ತದೆ. ಅನೇಕ ಚಿತ್ರಗಳನ್ನು ವಿವಿಧ ಸ್ಪೇಶಿಯಲ್ ಆವರ್ತನಗಳೊಂದಿಗೆ ಸಂಯೋಗಿಸುವುದರಿಂದ, ನಾಭಿ ಸರಣಿ ಪುನಃರಚನೆಯಂತಹ ವಿಧಾನಗಳನ್ನು TEMನ ಪೃಥಕ್ಕರಣ(ಸ್ಫುಟತೆ)ಸಾಮರ್ಥ್ಯವನ್ನು ಸೀಮಿತ ರೀತಿಯಲ್ಲಿ ಸುಧಾರಿಸಲು ಬಳಸಬಹುದು. ಛಾಯಾವ್ಯತ್ಯಾಸ ವರ್ಗಾವಣೆ ಕ್ರಿಯೆಯನ್ನು ಪ್ರಾಯೋಗಿಕವಾಗಿ, ಅಸ್ಫಟಿಕ ಇಂಗಾಲದಂತಹ ಅಸ್ಫಟಿಕ ವಸ್ತುವಿನ ಫೋರಿಯರ್ ವರ್ಗಾವಣೆ ಚಿತ್ರಗಳಂಥ ವಿಧಾನಗಳಿಂದ ಅಂದಾಜು ಮಾಡಬಹುದು.
ಇತ್ತೀಚಿನ ವಿಪಥನ ಪರಿಷ್ಕಾರಕದ ವಿನ್ಯಾಸದಲ್ಲಿನ ಸುಧಾರಣೆಯು, ಗೋಳ ವಿಪಥನವನ್ನು ಕಡಿಮೆ ಮಾಡಲು ಮತ್ತು 50 ದಶಲಕ್ಷ ಪಟ್ಟಿಗಿಂತಲೂ ಹೆಚ್ಚು ವರ್ಧನೆಯಲ್ಲಿ 0.5 ಆಂಗ್‌ಸ್ಟ್ರಾಮ್‌‌ಗಳಿಗಿಂತ (50 pm) ಕಡಿಮೆ ಪೃಥಕ್ಕರಣ ಸಾಮರ್ಥ್ಯವನ್ನು ಸಾಧಿಸಲು ಸಮರ್ಥವಾಗಿದೆ. ಸುಧಾರಿತ ಪೃಥಕ್ಕರಣ ಸಾಮರ್ಥ್ಯವು ಲೀಥಿಯಂ ಬ್ಯಾಟರಿ ವಸ್ತುವಿನಲ್ಲಿನ ಲೀಥಿಯಂ ಪರಮಾಣುಗಳಂಥ ಎಲೆಕ್ಟ್ರಾನ್‌ಗಳನ್ನು ಕಡಿಮೆ ಪರಿಣಾಮಕಾರಿತ್ವದಲ್ಲಿ ಹರಡುವ ಹಗುರ ಪರಮಾಣುಗಳ ಚಿತ್ರಿಸುವಿಕೆಗೆ ಅವಕಾಶ ಮಾಡಿಕೊಡುತ್ತದೆ. ವಸ್ತುಗಳೊಳಗಿನ ಪರಮಾಣುಗಳ ಸ್ಥಾನವನ್ನು ಕಂಡುಹಿಡಿಯುವ ಸಾಮರ್ಥ್ಯವು HRTEMಅನ್ನು ನ್ಯಾನೊತಂತ್ರಜ್ಞಾನ ಸಂಶೋಧನೆಯಲ್ಲಿ, ಹಾಗೂ ಹೆಟಿರೊಜೀನಿಯಸ್ ಕೆಟಲಿಸಿಸ್ ಮತ್ತು ಎಲೆಕ್ಟ್ರಾನಿಕ್ಸ್ ಮತ್ತು ಫೋಟಾನಿಕ್ಸ್‌ಗಳಿಗೆ ಅರೆವಾಹಕ ಸಾಧನಗಳ ಅಭಿವೃದ್ಧಿಯಂತಹ ಅನೇಕ ಕ್ಷೇತ್ರಗಳ ಅಭಿವೃದ್ಧಿಯಲ್ಲಿ ಅತ್ಯಗತ್ಯ ಸಾಧನವಾಗಿ ಮಾಡಿದೆ.
ಹೊರಗಿನ ಕೊಂಡಿಗಳು
ವರ್ಗ:ಸೂಕ್ಷ್ಮದರ್ಶಕಗಳು ವರ್ಗ:ಎಲೆಕ್ಟ್ರಾನ್‌ ಸೂಕ್ಷ್ಮದರ್ಶನ ವರ್ಗ:ವೈಜ್ಞಾನಿಕ ವಿಧಾನಗಳು
ಆರ್ಸೆನಲ್ F.C.
ಆರ್ಸೆನಲ್ ಫುಟ್ಬಾಲ್ ಕ್ಲಬ್ (PLUS ಮಾರುಕಟ್ಟೆಗಳು: AFC)(ಹಲವು ಸಂದರ್ಭಗಳಲ್ಲಿ ಆರ್ಸೆನಲ್ ಅಥವಾ ದಿ ಆರ್ಸೆನಲ್ ಎಂದು ಸರಳವಾಗಿ ಅಥವಾ ದಿ ಗನ್ನರ್ಸ್ ಎಂಬ ಅಡ್ಡಹೆಸರಿನಿಂದ ಕರೆಯಲಾಗುತ್ತದೆ)ಉತ್ತರ ಲಂಡನ್‌ನ ಹೊಲೋವೇನಲ್ಲಿ ನೆಲೆಯಾಗಿರುವ ಇಂಗ್ಲಿಷ್ ವೃತ್ತಿಪರ ಫುಟ್ಬಾಲ್ ಕ್ಲಬ್. ಆರ್ಸೆನಲ್ ಪ್ರೀಮಿಯರ್ ಲೀಗ್‌ನಲ್ಲಿ ಆಡುತ್ತಿದ್ದು,ಹದಿಮ‌ೂರು ಫಸ್ಟ್ ಡಿವಿಷನ್ ಮತ್ತು ಪ್ರೀಮಿಯರ್ ಲೀಗ್ ಪ್ರಶಸ್ತಿಗಳನ್ನು ಮತ್ತು ಹತ್ತು FA ಕಪ್‌ಗಳನ್ನು ಜಯಿಸುವ ಮ‌ೂಲಕ ಇಂಗ್ಲೀಷ್ ಫುಟ್ಬಾಲ್‌ನಲ್ಲಿ ಅತ್ಯಂತ ಯಶಸ್ವಿ ಕ್ಲಬ್‌ಗಳಲ್ಲಿ ಒಂದೆನಿಸಿದೆ. ಇಂಗ್ಲಿಷ್ ಫುಟ್ಬಾಲ್ ಕ್ರೀಡೆಗಳಲ್ಲಿ ಸುದೀರ್ಘ, ನಿರಂತರ ಅವಧಿಗೆ ಉನ್ನತ ಮಟ್ಟದ ದಾಖಲೆಯನ್ನು ಹೊಂದಿದೆ ಮತ್ತು ಅಜೇಯರಾಗುಳಿದು ಕ್ರೀಡಾ ಋತುವೊಂದನ್ನು ಮುಗಿಸಿದ ಏಕೈಕ ಪ್ರೀಮಿಯರ್ ಲೀಗ್. ೧೮೮೬ರಲ್ಲಿ ಆರ್ಸೆನಲ್ ಸ್ಥಾಪನೆಯಾಯಿತು ಮತ್ತು ೧೮೯೩ರಲ್ಲಿ ಫುಟ್ಬಾಲ್ ಲೀಗ್‌ಗೆ ಸೇರಿಕೊಂಡ ಪ್ರಥಮ ದಕ್ಷಿಣ ಕ್ಲಬ್ ಎನಿಸಿತು. ಐದು ಲೀಗ್ ಚಾಂಪಿಯನ್‌ಷಿಪ್ ಪ್ರಶಸ್ತಿಗಳು ಮತ್ತು ಎರಡು FA ಕಪ್‌ಗಳೊಂದಿಗೆ ೧೯೩೦ರ ದಶಕದಲ್ಲಿ ತಮ್ಮ ಪ್ರಥಮ ಪ್ರಮುಖ ಟ್ರೋಫಿಗಳಲ್ಲಿ ಜಯಗಳಿಸಿದರು. ಯುದ್ಧಾನಂತರದ ಬಿಡುವಿನ ಅವಧಿ1970-71ರಲ್ಲಿ ಲೀಗ್ ಮತ್ತು FA ಕಪ್ ಡಬಲ್‌ನಲ್ಲಿ ಜಯಗಳಿಸಿದ ೨೦ನೇ ಶತಮಾನದ ಎರಡನೇ ಕ್ಲಬ್ ಇದಾಯಿತು. ಕಳೆದ ೨೦ ವರ್ಷಗಳಲ್ಲಿ ಅನೇಕ ಯಶಸ್ಸುಗಳ ಸರಣಿಯನ್ನೇ ಇದು ದಾಖಲಿಸಿತು. ಈ ಸಂದರ್ಭದಲ್ಲಿ ಆರ್ಸೆನಲ್ ಕಪ್ ಡಬಲ್, ಎರಡು ಲೀಗ್ ಮತ್ತು FA ಕಪ್ ಡಬಲ್‌ಗಳಲ್ಲಿ ಜಯ ಸಾಧಿಸಿತು. UEFA ಚಾಂಪಿಯನ್ಸ್ ಲೀಗ್ ಫೈನಲ್ ತಲುಪಿದ ಪ್ರಥಮ ಲಂಡನ್ ಕ್ಲಬ್ ಎನಿಸಿತು. ಕ್ಲಬ್ ಬಣ್ಣಗಳು ಸಾಂಪ್ರದಾಯಿಕವಾಗಿ ಕೆಂಪು ಮತ್ತು ಬಿಳಿಯಿಂದ ಕೂಡಿದ್ದು,ಇದು ಅನೇಕ ವರ್ಷಗಳಿಂದ ಬೆಳೆದು ಬಂದದ್ದಾಗಿದೆ. ಇದೇ ರೀತಿ ಕಾಲಾನುಕ್ರಮದಲ್ಲಿ ಕ್ಲಬ್ ತನ್ನ ಸ್ಥಳವನ್ನು ಬದಲಾಯಿಸಿತು. ತಂಡವನ್ನು ಆರಂಭದಲ್ಲಿ ಆಗ್ನೇಯ ಲಂಡನ್‌ನಲ್ಲಿರುವ ವೂಲ್‌ವಿಚ್‌ನಲ್ಲಿ ಸ್ಥಾಪಿಸಲಾಯಿತು ಮತ್ತು ೧೯೧೩ರಲ್ಲಿ ನಗರದ ಉತ್ತರಾಭಿಮುಖವಾಗಿ ಸಾಗಿ ಹೈಬರಿಯ ಆರ್ಸೆನಲ್ ಸ್ಟೇಡಿಯಂಗೆ ಕ್ಲಬ್‌ ಸ್ಥಳಾಂತರಗೊಂಡಿತು. ೨೦೦೬ರಲ್ಲಿ ಹೋಲೊವೇ ಸಮೀಪದ ಎಮಿರೇಟ್ಸ್ ಸ್ಟೇಡಿಯಂನ ತಮ್ಮ ಪ್ರಸಕ್ತ ಸ್ಥಳಕ್ಕೆ ಸ್ಥಳಾಂತರಿಸುವುದನ್ನು ಕ್ರಮೇಣವಾಗಿ ಕೈಗೊಂಡಿತು. ಭಾರೀ ಸಂಖ್ಯೆಯ ಅಭಿಮಾನಿ ಬಳಗ ಹೊಂದಿದ್ದ ಆರ್ಸೆನಲ್,ಅನೇಕ ಇತರೆ ಕ್ಲಬ್‌ಗಳ ಜತೆ ಸುದೀರ್ಘಾವಧಿಯ ಪೈಪೋಟಿಗಳ ಸರಮಾಲೆಯನ್ನು ಹೊಂದಿತ್ತು.ಅವುಗಳಲ್ಲಿ ಅತ್ಯಂತ ಗಮನಾರ್ಹವಾದುದು ನೆರೆಯ ಟೊಟೆನ್‌ಹ್ಯಾಮ್ ಹಾಟ್ಸ್‌ಪುರ್ ಜತೆ. ಈ ತಂಡದ ವಿರುದ್ಧ ಉತ್ತರ ಲಂಡನ್ ಡರ್ಬಿಯಲ್ಲಿ ನಿಯತವಾಗಿ ಸ್ಪರ್ಧಿಸುತ್ತಿದ್ದರು. ಜಗತ್ತಿನ ಮ‌ೂರನೇ ಶ್ರೀಮಂತ ಕ್ಲಬ್ ಎನಿಸಿದ ಆರ್ಸೆನಲ್,೨೦೦೯ರಲ್ಲಿ ದಾಖಲಾದ ಪ್ರಕಾರ ಅದಕ್ಕೆ $೧.೨ ಶತಕೋಟಿ ಮೌಲ್ಯ ಕಟ್ಟಲಾಗಿದೆ.ಬ್ರಿಟಿಷ್ ಸಂಸ್ಕೃತಿಯ ಫುಟ್ಬಾಲ್ ಚಿತ್ರಣದಲ್ಲಿ ನಿಯಮಿತವಾಗಿ ಕಾಣಿಸಿಕೊಂಡ ಅದರ ಔನ್ನತ್ಯಕ್ಕಾಗಿ ಅದು ಅಭಿನಂದನಾರ್ಹವಾಗಿದೆ. ಆರ್ಸೆನಲ್ ಕ್ಲಬ್ ಜತೆ ಸಂಲಗ್ನಗೊಂಡಿರುವ ಆರ್ಸೆನಲ್ ಲೇಡೀಸ್ ಮಹಿಳಾ ಫುಟ್ಬಾಲ್‌ನಲ್ಲಿ ಅತ್ಯಂತ ಯಶಸ್ವಿ ಇಂಗ್ಲಿಷ್ ಕ್ಲಬ್ ಎನಿಸಿದೆ.
ಲಾಂಛನ
thumb|160px|A version of the Arsenal crest used from 1949 to 2002.|alt=A ಎಡಕ್ಕೆ ಅಭಿಮುಖವಾಗಿರುವ ಫಿರಂಗಿಯ ಗೆರೆಯ ಚಿತ್ರ, ಮೇಲ್ಭಾಗದಲ್ಲಿ ಕೆಂಪು ಫಲಕದ ಮೇಲೆ "ಆರ್ಸೆನಲ್" ಪದ. ಫಿರಂಗಿಯ ಕೆಳಗೆ,ಫಲಕದೊಳಕ್ಕೆ ಸಣ್ಣ ಕೋಟ್ ಆಫ್ ಆರ್ಮ್ಸ್ ಚಿತ್ರ ಬಿಂಬಿಸಲಾಗಿದೆ.ಫಲಕದ ಕೆಳಗೆ ಸುರಳಿಯಲ್ಲಿ "ವಿಕ್ಟೋರಿಯ ಕಾನ್ಕಾರ್ಡಿಯ ಕ್ರೆಸಿಟ್" ಪದಗಳಿವೆ. ೧೮೮೮ರಲ್ಲಿ ಅನಾವರಣಗೊಂಡ ರಾಯಲ್ ಆರ್ಸೆನಲ್ ಪ್ರಥಮ ಲಾಂಛನದಲ್ಲಿ ಉತ್ತರಾಭಿಮುಖವಾಗಿರುವ ಮ‌ೂರು [[ಫಿರಂಗಿ]]ಗಳ ಚಿತ್ರಗಳು ಮೇಲಿನಿಂದ ಕಾಣುತ್ತದೆ. ಗಳ ಚಿತ್ರಗಳು ಮೇಲಿನಿಂದ ಕಾಣುತ್ತದೆ. [[ಮೆಟ್ರೋಪಾಲಿಟನ್ ಬೊರೊ ಆಫ್ ವೂಲ್‌ವಿಚ್]]ದ ದ ಕೋಟ್ ಆಫ್ ಆರ್ಮ್ಸ್ ಚುನಾವಣಾ ಚಿಹ್ನೆಯನ್ನು ಈ ಲಾಂಛನ ಹೋಲುತ್ತದೆ. ಇದನ್ನು ಕೆಲವು ಬಾರಿ ಚಿಮಣಿಯೆಂದು ತಪ್ಪಾಗಿ ಅರ್ಥೈಸಬಹುದಾಗಿದೆ. ಆದರೆ ಸಿಂಹದ ಶಿರದ ಕೆತ್ತನೆ ಮತ್ತು ಪ್ರತಿಯೊಂದರ ಮೇಲೆ ಕ್ಯಾಸ್ಕಾಬೆಲ್ಇರುವುದು ಅವು ಫಿರಂಗಿಗಳು ಎಂಬುದಕ್ಕೆ ಸ್ಪಷ್ಟ ಸೂಚನೆಗಳಾಗಿವೆ. ಹೈಬರಿಗೆ ೧೯೧೩ರಲ್ಲಿ ಸ್ಥಳಾಂತರಗೊಂಡ ಬಳಿಕ ಈ ಲಾಂಛನವನ್ನು ಕೈಬಿಡಲಾಯಿತು. ಆದರೆ ಕ್ಲಬ್ ಪ್ರಥಮಬಾರಿಗೆ ಪೂರ್ವ ದಿಕ್ಕಿಗೆ ತಿರುಗಿರುವ ಏಕ-ಫಿರಂಗಿ ಲಾಂಛನವನ್ನು ೧೯೨೨ರಲ್ಲಿ ಮರುಸ್ಥಾಪಿಸಿತು. ಅದರಲ್ಲಿ ಕ್ಲಬ್‌ನ ಉಪನಾಮ ದಿ ಗನ್ನರ್ಸ್ ಎಂದು ಕೆತ್ತಲಾಗಿತ್ತು. ೧೯೨೫ರವರೆಗೆ ಉಳಿದ ಈ ಲಾಂಛನವು ಮತ್ತೆ ಬದಲಾಯಿತು. ನಂತರ ಫಿರಂಗಿಯನ್ನು ಪಶ್ಚಿಮಾಭಿಮುಖವಾಗಿ ತಿರುಗಿಸಿ ಅದರ ನಳಿಕೆಯನ್ನು ಸಪೂರ ಮಾಡಲಾಯಿತು. ಇದೇ ಶೈಲಿ ಹೋಲುವ ಫಿರಂಗಿಯ ಆಧುನಿಕ ಲಾಂಛನವನ್ನು ೧೯೪೯ರಲ್ಲಿ ಕ್ಲಬ್ ಬಿಡುಗಡೆ ಮಾಡಿತು. ಫಿರಂಗಿ ಮೇಲೆ ಕಪ್ಪುಅಕ್ಷರಗಳಲ್ಲಿ ಕ್ಲಬ್ ಹೆಸರು, ಮೆಟ್ರೋಪಾಲಿಟನ್ ಬರೋಆಫ್ ಐಲಿಂಗ್‌ಟನ್ದ ಕೋಟ್ ಆಫ್ ಆರ್ಮ್ಸ್ ಗುರುತು ಮತ್ತು ಕ್ಲಬ್‌ನ ಹೊಸದಾಗಿ ಅಳವಡಿಸಿದ ವಿಕ್ಟೋರಿಯ ಕಾನ್ಕಾರ್ಡಿಯ ಕ್ರೆಸಿಟ್ (ಜಯ ಲಭಿಸುವುದು ಸಾಮರಸ್ಯದಿಂದ)ಎಂಬ ಲ್ಯಾಟಿನ್ ಉಕ್ತಿಯನ್ನು ಕೆತ್ತಲಾಗಿತ್ತು. ಈ ಲಾಂಛನವು ಕ್ಲಬ್ ಕಾರ್ಯಕ್ರಮ ಸಂಪಾದಕ ಹ್ಯಾರಿ ಹೋಮರ್‌ರಿಂದ ಸೂಚಿತವಾಯಿತು. ಲಾಂಛನವನ್ನು ಪ್ರಥಮ ಬಾರಿಗೆ ಬಣ್ಣದಿಂದ ಅರ್ಪಿಸಲಾಯಿತು.ಕಾಲಾಂತರದಲ್ಲಿ ಲಾಂಛನವು ತುಸು ಬದಲಾವಣೆ ಕಂಡು ಕೆಂಪು, ಹಳದಿ ಮತ್ತು ಹಸಿರು ಬಣ್ಣಕ್ಕೆ ಅಂತಿಮವಾಗಿ ತಿರುಗಿತು. ಲಾಂಛನದ ಅಸಂಖ್ಯಾತ ಪರಿಷ್ಕರಣೆಯಿಂದಾಗಿ ಆರ್ಸೆನಲ್‌ ಲಾಂಛನದ ಕಾಪಿರೈಟ್ ಪಡೆಯಲು ವಿಫಲವಾಯಿತು. ಲಾಂಛನವನ್ನು ಟ್ರೇಡ್‌ಮಾರ್ಕ್‌ ಆಗಿ ನೋಂದಣಿಗೆ ಕ್ಲಬ್ ಯಶಸ್ವಿಯಾಯಿತು. ಆದರೆ ಅನಧಿಕೃತವಾಗಿ ಆರ್ಸೆನಲ್ ಲಾಂಛನವನ್ನು ಮಾರಾಟ ಮಾಡಿದ ಸ್ಥಳೀಯ ಬೀದಿ ವ್ಯಾಪಾರಿ ವಿರುದ್ಧ ಸುದೀರ್ಘ ಕಾನೂನಿನ ಸಮರ ನಡೆಯಿತು.(ಅಂತಿಮವಾಗಿ ಗೆಲವು ಸಾಧಿಸಿತು). ಇದಾದ ನಂತರ ಆರ್ಸೆನಲ್ ಸಮಗ್ರ ಕಾನೂನು ರಕ್ಷಣೆಗೆ ಕೋರಿಕೆ ಸಲ್ಲಿಸಿತು. ವಕ್ರಗೆರೆಗಳು ಮತ್ತು ಸರಳ ಶೈಲಿಯೊಂದಿಗೆ ಇನ್ನಷ್ಟು ಹೊಸ ಲಕ್ಷಣದೊಂದಿಗೆ ಕಾಪಿರೈಟ್ ಪಡೆಯಬಹುದಾದ ಹೊಸ ಲಾಂಛನವನ್ನು ೨೦೦೨ರಲ್ಲಿ ಅದು ಬಿಡುಗಡೆ ಮಾಡಿತು. ಫಿರಂಗಿ ಪುನಃ ಪೂರ್ವಾಭಿಮುಖವಾಗಿ ತಿರುಗಿತು ಮತ್ತು ಕ್ಲಬ್ ಹೆಸರನ್ನು ಫಿರಂಗಿ ಮೇಲೆ ಚೂಪಾದ ತಲೆಕಟ್ಟುಳ್ಳ(=ಸಾನ್ಸ್-ಸೆರೀಫ್) ಮುದ್ರಾಕ್ಷರಗಳಲ್ಲಿ ಬರೆಯಲಾಯಿತು. ಹಸಿರು ಬಣ್ಣವನ್ನು ಕಡು ನೀಲಿ ಬಣ್ಣಕ್ಕೆ ಬದಲಿಸಲಾಯಿತು. ಹೊಸ ಲಾಂಛನದ ಬಗ್ಗೆ ಕೆಲವು ಬೆಂಬಲಿಗರು ಟೀಕಿಸಿದರು; ಇಂತಹ ಮ‌ೂಲಭೂತ ಅತ್ಯಾಧುನಿಕ ವಿನ್ಯಾಸದಿಂದ ಆರ್ಸೆನಲ್‌ನ ಬಹುತೇಕ ಇತಿಹಾಸ ಮತ್ತು ಪರಂಪರೆಯನ್ನು ಕ್ಲಬ್ ಕಡೆಗಣಿಸಿದೆ. ಈ ಕುರಿತು ಸೂಕ್ತ ಸಲಹೆ ಪಡೆಯಲು ಅಭಿಮಾನಿಗಳನ್ನು ಸಂಪರ್ಕಿಸಲೇ ಇಲ್ಲ ಎಂದು ಆರ್ಸೆನಲ್ ಸ್ವತಂತ್ರ ಬೆಂಬಲಿಗರ ಒಕ್ಕೂಟವು ಟೀಕಿಸಿತು.
ಬಣ್ಣಗಳು
ಆರ್ಸೆನಲ್‌ನ ಬಹುತೇಕ ಇತಿಹಾಸದಲ್ಲಿ, ಅದರ ಆಟಗಾರರ ಸ್ವದೇಶಿ ಸಮವಸ್ತ್ರದ ಬಣ್ಣವು ಬಿಳಿಯ ತೋಳುಗಳ ಕಡುಗೆಂಪು ಅಂಗಿಗಳು ಮತ್ತು ಬಿಳಿಯ ಬಣ್ಣದಿಂದ ಕೂಡಿದ ಚೆಡ್ಡಿಗಳು. ಕೆಲವೊಮ್ಮೆ ಸಮವಸ್ತ್ರದ ಬಣ್ಣ ಬದಲಾಗುತ್ತಿತ್ತು. ಆರ್ಸೆನೆಲ್ ಪ್ರತಿಷ್ಠಾನ ೧೮೮೬ರಲ್ಲಿ ಸ್ಥಾಪನೆಯಾದ ಕೂಡಲೇ ನಾಟಿಂಗ್‌ಹ್ಯಾಮ್ ಫಾರೆಸ್ಟ್ ಧರ್ಮಾರ್ಥ ಕೊಡುಗೆ ನೀಡಿದ್ದರ ಗುರುತಿನ ಸಂಕೇತವಾಗಿ ಕೆಂಪು ಬಣ್ಣವನ್ನು ಆಯ್ಕೆ ಮಾಡಲಾಯಿತು. ಡಯಲ್ ಚೌಕದ ಸಂಸ್ಥಾಪನಾ ಸದಸ್ಯರಾದಫ್ರೆಡ್ ಬರ್ಡ್ಸ್‌ಲೆ ಮತ್ತು ಮಾರಿಸ್ ಬೇಟ್ಸ್ ಅವರಿಬ್ಬರೂ ಫಾರೆಸ್ಟ್‌ನ ಮಾಜಿ ಆಟಗಾರರಾಗಿದ್ದು, ಕೆಲಸದ ಸಲುವಾಗಿ ವೂಲ್‌ವಿಚ್‌ಗೆ ತೆರಳಿದ್ದರು. ಅವರ ಪ್ರಥಮ ತಂಡ ಮೊದಲ ಬಾರಿಗೆ ಆಟದ ಯಾವುದೇ ಸಾಮಗ್ರಿಗಳ ಕಿಟ್ ಹೊಂದಿರಲಿಲ್ಲ. ನಂತರದ ಅವಧಿಯಲ್ಲಿ ಬಿಯರ್ಡ್‌ಸ್ಲೇ ಮತ್ತು ಬೇಟ್ಸ್ ಅವರು ತಾಯ್ನಾಡಿನಲ್ಲಿರುವ ತಮ್ಮ ತಂಡಕ್ಕೆ ಕಿಟ್ ನೆರವಿಗಾಗಿ ಪತ್ರ ಬರೆದು ಆಟಗಾರರಿಗೆ ತಲಾ ಒಂದು ಜತೆ ಕಿಟ್ ಮತ್ತು ಚೆಂಡು ದೊರಕುವಂತೆ ವ್ಯವಸ್ಥೆ ಮಾಡಿದರು. ಸಮವಸ್ತ್ರವಾಗಿ ಆಟಗಾರರು ಕೆಂಪು ದ್ರಾಕ್ಷಿ ಅಂದರೆ ಕಡುಗೆಂಪು ಬಣ್ಣದ ಅಂಗಿಯನ್ನು ಬಿಳಿಯ ಚೆಡ್ಡಿಗಳನ್ನು ಮತ್ತು ನೀಲಿ ಕಾಲು ಚೀಲಗಳನ್ನು ಧರಿಸುತ್ತಿದ್ದರು.
ಬೆಂಬಲಿಗರು
ಆರ್ಸೆನಲ್ ಅಭಿಮಾನಿಗಳು ತಮ್ಮನ್ನು "ಗೂನರ್ಸ್" ಎಂದೇ ಕರೆದುಕೊಳ್ಳುತ್ತಾರೆ. ತಂಡದ "ದಿ ಗನ್ನರ್ಸ್" ಉಪನಾಮದಿಂದ ಇದು ಹುಟ್ಟಿಕೊಂಡಿದೆ. ಆರ್ಸೆನಲ್‌ ದೊಡ್ಡದಾದ ಮತ್ತು ಸಾಮಾನ್ಯವಾಗಿ ತಂಡಕ್ಕೆ ನಿಷ್ಠರಾದ ಅಭಿಮಾನಿ ಬಳಗವನ್ನು ಹೊಂದಿದ್ದು, ವಸ್ತುಶಃ ಎಲ್ಲ ಸ್ವದೇಶಿ ಪಂದ್ಯಗಳಲ್ಲಿ ಟಿಕೆಟ್‌ಗಳು ಸಂಪೂರ್ಣ ಬಿಕರಿಯಾಗಿದ್ದವು.ಇಂಗ್ಲೀಷ್ ಕ್ಲಬ್ಬೊಂದಕ್ಕೆ ಎರಡನೇ ಅತ್ಯಧಿಕ ಪ್ರೇಕ್ಷಕರ ಸರಾಸರಿ ಲೀಗ್ ಹಾಜರಾತಿಯನ್ನು ಆರ್ಸೆನಲ್ ಹೊಂದಿತ್ತು. (೬೦,೦೭೦, ಇದು ಲಭ್ಯ ಸಾಮರ್ಥ್ಯದ ೯೯.೫%ನಷ್ಟು) ೨೦೦೬ರಲ್ಲಿ ಸಾರ್ವಕಾಲಿಕ ನಾಲ್ಕನೇ ಅತ್ಯಧಿಕ ಸರಾಸರಿ ಪ್ರೇಕ್ಷಕರ ಹಾಜರಾತಿ ಇತ್ತು. ಕ್ಲಬ್ ಇರುವ ಸ್ಥಳವು ಶ್ರೀಮಂತ ಪ್ರದೇಶಗಳಾದ ಕ್ಯಾನನ್‌ಬರಿ ಮತ್ತು ಬಾರ್ನ್ಸ್‌ಬರಿಗೆ ಹೊಂದಿಕೊಂಡಿದೆ. ಮಿಶ್ರಿತ ಪ್ರದೇಶಗಳಾದ ಇಸ್ಲಿಂಗ್‌ಟನ್, ಹಾಲೋವೇ ಮತ್ತು ಹೈಬರಿ ಮತ್ತು ಲಗತ್ತಾಗಿರುವ ಲಂಡಜನ್ ಬರೋ ಆಫ್ ಕ್ಯಾಮಡೆನ್, ಬಹುತೇಕ ಕಾರ್ಮಿಕ ವರ್ಗದ ಪ್ರದೇಶಗಳಿಂದ ಕೂಡಿದ ಫಿನ್ಸ್‌ಬರಿ ಪಾರ್ಕ್ ಮತ್ತು ಸ್ಟೋಕ್ ನೆವಿಂಗ್‌ಟನ್, ಆರ್ಸೆನಲ್ ಬೆಂಬಲಿಗರು ವರ್ಗಭೇದ ಮೀರಿ ಪಂದ್ಯಕ್ಕೆ ಹಾಜರಾಗಿದ್ದರೆಂದು ಇದರರ್ಥ. ಇದರ ಜತೆಗೆ,೨೦೦೨ರ ವರದಿ ಪ್ರಕಾರ,ಇಂಗ್ಲಿಷ್ ಫುಟ್ಬಾಲ್‌ನಲ್ಲಿ ಯಾವುದೇ ಕ್ಲಬ್‌ಗಿಂತ ಅತ್ಯಧಿಕ ಪ್ರಮಾಣದಲ್ಲಿ(೭.೭%) ಪಂದ್ಯಕ್ಕೆ ಹಾಜರಾಗುವ ಬಿಳಿಯೇತರ ಬೆಂಬಲಿಗರನ್ನು ಆರ್ಸೆನಲ್ ಹೊಂದಿದೆ. ಎಲ್ಲ ಪ್ರಮುಖ ಇಂಗ್ಲಿಷ್ ಫುಟ್ಬಾಲ್ ಕ್ಲಬ್ ರೀತಿಯಲ್ಲಿ, ಆರ್ಸೆನಲ್ ಫುಟ್ಬಾಲ್ ಸಪೋರ್ಟರ್ಸ್‌ ಕ್ಲಬ್‌ ಅನ್ನೂ ಒಳಗೊಂಡಂತೆ ಆರ್ಸೆನಲ್ ಅನೇಕ ದೇಶೀಯ ಕ್ಲಬ್‌ಗಳ ಬೆಂಬಲ ಹೊಂದಿದ್ದು ಅವುಗಳ ಜೊತೆ ನಿಕಟವಾಗಿ ಕಾರ್ಯನಿರ್ವಹಿಸುತ್ತದೆ. ಆರ್ಸೆನಲ್ ಇಂಡಿಪೆಂಡೆಂಟ್‌ ಸಪೋರ್ಟರ್ಸ್‌ ಅಸೋಷಿಯೇಷನ್‌ ತನ್ನದೇ ಆದ ಕಾರ್ಯನಿರ್ವಹಣಾ ಶೈಲಿಯನ್ನು ಹೊಂದಿದೆ. ಅಭಿಮಾನಿಗಳಿಗೆ ಕ್ಲಬ್ ಒಡೆತನದಲ್ಲಿ ಹೆಚ್ಚಿನ ಸಹಯೋಗ ಹೊಂದುವಂತೆ ಆರ್ಸೆನಲ್ ಸಪೋರ್ಟರ್ಸ್‌ ಅಸೋಶಿಯೇಷನ್‌ ಉತ್ತೇಜಿಸುತ್ತದೆ. ಕ್ಲಬ್ ಬೆಂಬಲಿಗರು ದಿ ಗೂನರ್, ಹೈಬರಿ ಹೈ , ಗನ್‌ಫ್ಲ್ಯಾಷ್ ಮತ್ತು ಹೆಚ್ಚು ಬೌದ್ಧಿಕವಲ್ಲದ ಅಪ್ ದಿ ಆರ್ಸೆ ! ಮುಂತಾದ ಅಭಿಮಾನಿ ಪತ್ರಿಕೆಗಳನ್ನು ಕೂಡ ಪ್ರಕಟಿಸುತ್ತಾರೆ. ಸಾಮಾನ್ಯವಾಗಿ ಇಂಗ್ಲೀಷ್ ಫುಟ್ಬಾಲ್ ಹಾಡುಗಳ ಜತೆಗೆ ಆರ್ಸೆನಲ್ ಬೆಂಬಲಿಗರು "ಒನ್-ನಿಲ್ ಟು ದಿ ಆರ್ಸೆನಲ್"(ಗೊ ವೆಸ್ಟ್ ರಾಗದಲ್ಲಿ) ಮತ್ತು "ಬೋರಿಂಗ್, ಬೋರಿಂಗ್ ಆರ್ಸೆನಲ್" ಹಾಡುತ್ತಾರೆ. ಎದುರಾಳಿಯ ತಂಡದ ಅಭಿಮಾನಿಗಳು ಆರ್ಸೆನಲ್ ತಂಡವನ್ನು ಹಂಗಿಸುವುದಕ್ಕಾಗಿ ಇದನ್ನು ಹಾಡುವುದು ವಾಡಿಕೆಯಾಗಿತ್ತು. ಆದರೆ ಆರ್ಸೆನಲ್ ತಂಡ ಚೆನ್ನಾಗಿ ಆಡುವಾಗ ಆರ್ಸೆನಲ್ ಬೆಂಬಲಿಗರು ಎದುರಾಳಿ ತಂಡಕ್ಕೆ ವ್ಯಂಗ್ಯವಾಡಲು ಈ ಹಾಡನ್ನು ಈಗ ಹಾಡುತ್ತಾರೆ. ಲಂಡನ್ ಹೊರಗೆ ಆರ್ಸೆನಲ್ ಬೆಂಬಲಿಗರು ಸದಾ ಇದ್ದರು.ಇತ್ತೀಚಿನ ದಿನಗಳಲ್ಲಿ ಉಪಗ್ರಹ ಟೆಲಿವಿಷನ್ ಆಗಮನದಿಂದ,ಫುಟ್ಬಾಲ್ ಕ್ಲಬ್‌ಗೆ ಬೆಂಬಲಿಗರ ನಿಕಟತೆಯು ಹೆಚ್ಚಿದೆ. ಅಭಿಮಾನಿಗಳ ನಿಕಟತೆಯಲ್ಲಿ ಭೌಗೋಳಿಕತೆಯನ್ನು ಅವಲಂಬಿಸಿರುವುದು ಕಡಿಮೆಯಾಗಿದೆ. ಆರ್ಸೆನಲ್ ಈಗ ಲಂಡನ್ ಆಚೆಯಿಂದ ಮತ್ತು ವಿಶ್ವಾದ್ಯಂತ ಗಮನಾರ್ಹ ಸಂಖ್ಯೆಯ ಅಭಿಮಾನಿಗಳ ಬಳಗ ಹೊಂದಿದೆ. ೨೪ UK,೩೭ ಐರಿಷ್ ಮತ್ತು ೪೯ ವಿದೇಶಿ ಬೆಂಬಲಿಗರ ಕ್ಲಬ್‌ಗಳು ೨೦೦೭ರಲ್ಲಿರುವಂತೆ ಆರ್ಸೆನಲ್ ಜತೆ ಸಂಬಂಧ ಹೊಂದಿದೆ. ಆ ಕಾಲ ಘಟ್ಟದಲ್ಲಿ ಕ್ಲಬ್‌ನ ೯.೯% ಪಾಲು ಹೊಂದಿದ್ದ ಗ್ರಾನಡಾ ವೆಂಚರ್ಸ್‌ ೨೦೦೫ರ ವರದಿಯಲ್ಲಿ ಆರ್ಸೆನಲ್ ಜಾಗತಿಕ ಅಭಿಮಾನಿ ಬಳಗವನ್ನು ೨೭ ದಶಲಕ್ಷವೆಂದು ಅಂದಾಜು ಮಾಡಿದೆ. ಜಾಗತಿಕ ಮಟ್ಟದಲ್ಲಿ ಒಂದು ತಂಡ ಅತೀ ಹೆಚ್ಚು ಅಭಿಮಾನೀ ಬಳಗವನ್ನು ಹೊಂದಿದ ಮೂರನೇ ಸ್ಥಾನ. ಇದು. ಅತೀ ಹತ್ತಿರದ ಪ್ರಮುಖ ನೆರೆಹೊರೆಯ ತಂಡವಾದ ಟಾಟೆನ್‌ಹಾಂ ಹಾಟ್ಸ್‌ಪುರ್ ಜತೆ ಆರ್ಸೆನಲ್ ಸುದೀರ್ಘ ಕಾಲಾವಧಿಯ,ತೀಕ್ಷ್ಣ ಪೈಪೋಟಿ ಹೊಂದಿತ್ತು. ಇವೆರಡರ ನಡುವಿನ ಪಂದ್ಯಗಳನ್ನು ಉತ್ತರ ಲಂಡನ್ ಡರ್ಬೀಸ್ ಎಂದು ಉಲ್ಲೇಖಿಸಲಾಗಿದೆ. ಚೆಲ್ಸಿಯ, ಫಲ್ಙಾಂ ಮತ್ತು ವೆಸ್ಟ್ ಹಾಮ್ ಯುನೈಟೆಡ್ ಆರ್ಸೆನಲ್‌ನ ಲಂಡನ್‌ನಲ್ಲಿರುವ ಇತರೆ ಎದುರಾಳಿಗಳು. ಇದರ ಜತೆಗೆ ೧೯೮೦ರ ಕೊನೆಯಿಂದ ಆರ್ಸೆನಲ್ ಮತ್ತು ಮ್ಯಾಂಚೆಸ್ಟರ್ ಯುನೈಟೆಡ್ ನಡುವೆ ಮೈದಾನದಲ್ಲಿ ನಡೆಯುವ ಕಾದಾಟ ಪ್ರಬಲವಾಗಿತ್ತು.ಪ್ರೀಮಿಯರ್ ಲೀಗ್ ಪ್ರಶಸ್ತಿಗಾಗಿ ಇತ್ತೀಚೆಗೆ ಎರಡೂ ಕ್ಲಬ್‌ಗಳು ಸ್ಪರ್ಧೆಗಳಿದಾಗ ಹಣಾಹಣಿ ತೀವ್ರ ಸ್ವರೂಪ ಪಡೆದುಕೊಂಡಿತು. ಫುಟ್‌ಬಾಲ್ ಫ್ಯಾನ್ಸ್ ಸೆನ್ಸಸ್‌ನಿಂದ ೨೦೦೩ ಆನ್‌ಲೈನ್ ಸಮೀಕ್ಷೆಯಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವನ್ನು ಆರ್ಸೆನಲ್‌ನ ಅತೀ ದೊಡ್ಡ ಎದುರಾಳಿಯೆಂದು ಪಟ್ಟಿ ಮಾಡಿತು. ನಂತರ ಟೊಟೆನ್‌ಹ್ಯಾಮ್ ಮತ್ತು ಚೆಲ್ಸಿಯ ಅದನ್ನು ಅನುಸರಿಸಿದವು. ೨೦೦೮ರ ಸಮೀಕ್ಷೆಯು ಟೊಟೆನ್‌ಹ್ಯಾಮ್ ಮೇಲಾಟವನ್ನು ಹೆಚ್ಚು ಪ್ರಮುಖ ಎಂದು ಪಟ್ಟಿಮಾಡಿದೆ.
ಒಡೆತನ ಮತ್ತು ಹಣಕಾಸು
ಆರ್ಸೆನಲ್ ಮಾತೃ ಸಂಸ್ಥೆ ಆರ್ಸೆನಲ್ ಹೋಲ್ಡಿಂಗ್ಸ್ ಪಬ್ಲಿಕ್‌ ಲಿ.ಕಂ.,ಪೇಟೆಯಲ್ಲಿ ನಮ‌ೂದಾಗಿರದ ಸಾರ್ವಜನಿಕ ನಿಯಮಿತ ಕಂಪೆನಿಯಾಗಿ ಕಾರ್ಯನಿರ್ವಹಿಸುತ್ತದೆ. ಇದರ ಒಡೆತನವು ಇತರೆ ಫುಟ್ಬಾಲ್ ಕ್ಲಬ್‌ಗಳಿಗಿಂತ ಸಂಪೂರ್ಣ ಭಿನ್ನ. ಆರ್ಸೆನಲ್‌ನಲ್ಲಿ ಕೇವಲ ೬೨,೨೧೭ ಷೇರುಗಳನ್ನು ವಿತರಿಸಲಾಗಿದೆ. ಅವನ್ನು FTSE ಅಥವಾ AIM ಮುಂತಾದ ಸಾರ್ವಜನಿಕ ವಿನಿಮಯ ಕೇಂದ್ರಗಳಲ್ಲಿ ಮಾರಾಟ ಮಾಡುವ ಬದಲಿಗೆ ಹೆಚ್ಚುಕಡಿಮೆ PLUSನಲ್ಲಿ ಮಾರಲಾಯಿತು.PLUS ಎಂಬುದೊಂದು ಪರಿಣತ ಮಾರುಕಟ್ಟೆ. ಆರ್ಸೆನಲ್‌ನ ಒಂದು ಷೇರಿನ ಮಧ್ಯಾವಧಿ ಮೌಲ್ಯ ೨೦೦೯ ನವೆಂಬರ್ ೪ರಂದು £೯,೨೫೦೦.ಕ್ಲಬ್ ಮಾರುಕಟ್ಟೆ ಬಂಡವಾಳ ಮೌಲ್ಯವನ್ನು ಅಂದಾಜು £೫೭೫.೫ ದಶಲಕ್ಷ ದತ್ತ ಕೊಂಡೊಯ್ಯಿತು. ಕ್ಲಬ್ £೩೧೩.೩ ದಶಲಕ್ಷದಷ್ಟು ವಹಿವಾಟಿನಿಂದ ೨೦೦೯ ಮೇ ೩೧ಕ್ಕೆ ಅಂತ್ಯಗೊಳ್ಳುವ ವರ್ಷದಲ್ಲಿ £೬೨.೭ ದಶಲಕ್ಷ ತೆರಿಗೆ-ಪೂರ್ವ ನಿರ್ವಹಣಾ ಲಾಭ(ಆಟಗಾರರ ವರ್ಗಾವಣೆಗಳನ್ನು ಹೊರತುಪಡಿಸಿ)ಗಳಿಸಿದೆ. ಬಿಸಿನೆಸ್ ನಿಯತಕಾಲಿಕೆ ಫೋರ್ಬ್ಸ್ ೨೦೦೮ರ ಏಪ್ರಿಲ್‌ನಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ಮತ್ತು ರಿಯಲ್ ಮ್ಯಾಡ್ರಿಡ್ ನಂತರ ವಿಶ್ವದಲ್ಲೇ ಮ‌ೂರನೇ ಅತ್ಯಧಿಕ ಶ್ರೀಮಂತ ಪುಟ್ಬಾಲ್ ತಂಡವೆಂದು ಆರ್ಸೆನಲ್‍‌ಗೆ ಶ್ರೇಯಾಂಕ ನೀಡಿದೆ. ಸಾಲವನ್ನು ಹೊರತುಪಡಿಸಿ $೧.೨ ಬಿಲಿಯನ್(£೬೦೫m)ಎಂದು ಕ್ಲಬ್ ಮೌಲ್ಯವನ್ನು ನಿಗದಿಮಾಡಿದೆ. ಲೆಕ್ಕಾಧಿಕಾರಿಗಳಾದ ಡೆಲೊಯಿಟ್ ೨೦೦೯ನೇ ಡೆಲೊಯಿಟ್ ಫುಟ್ಬಾಲ್ ಮನಿ ಲೀಗ್‌ನಲ್ಲಿ ಆರ್ಸೆನಲ್‌ಗೆ ೬ನೇ ಸ್ಥಾನ ನೀಡಿದ್ದಾರೆ. ಇದು ವಿಶ್ವಫುಟ್ಬಾಲ್ ಕ್ಲಬ್‌ಗಳ ಆದಾಯಕ್ಕೆ ಸಂಬಂಧಪಟ್ಟಂತೆ ನೀಡಿದ ಶ್ರೇಣೀಕರಣವಾಗಿದೆ. ಕ್ರೀಡಾಋತು 2007-08ರಲ್ಲಿ ಕ್ಲಬ್ £೨೦೯.೩ ದಶಲಕ್ಷ ಗಳಿಸಿತ್ತು. ಆರ್ಸೆನಲ್ F.C.ಯ ನಿರ್ದೇಶಕರ ಮಂಡಳಿ ಪ್ರಸಕ್ತ ಒಟ್ಟು ಕ್ಲಬ್ ಷೇರುಗಳಲ್ಲಿ ೪೫.೨%ನ್ನು ಹೊಂದಿದೆ. ಮಂಡಳಿಯಲ್ಲಿ ಅತ್ಯಧಿಕ ಷೇರುದಾರ ಅಮೆರಿಕದ ಕ್ರೀಡಾದೊರೆ ಸ್ಟಾನ್ ಕ್ರೊಯಿಂಕೆ. ಕ್ಲಬ್‌ ಹರಾಜು ಪ್ರಕ್ರಿಯೆಯಲ್ಲಿ ೨೦೦೭ರಲ್ಲಿ ಪಾಲ್ಗೊಂಡಿದ್ದರು. ೨೦೦೯ ನವೆಂಬರ್‌‌ನಲ್ಲಿ ತಮ್ಮ ಪಾಲನ್ನು ೧೮,೩೯೪ ಷೇರುಗಳಿಗೆ(೨೯.೫೬%), ನಂತರ ೧೮,೫೯೪ (೨೯.೯%)ಷೇರುಗಳಿಗೆ ಹೆಚ್ಚಿಸಿಕೊಂಡರು. ಗಮನಾರ್ಹ ಪಾಲುಗಳನ್ನು ಹೊಂದಿರುವ ಇತರೆ ನಿರ್ದೇಶಕರು ಡ್ಯಾನಿ ಫಿಸ್‌ಮ್ಯಾನ್ ೧೦,೦೨೫ ಷೇರುಗಳು(೧೬.೧%) ಮತ್ತು ಕ್ಲಬ್ ಅಧ್ಯಕ್ಷ ಪೀಟರ್ ಹಿಲ್-ವುಡ್ ೪೦೦(೦.೬೪%)ಷೇರುಗಳ ಮಾಲೀಕತ್ವ. ಇತರೆ ನಿರ್ದೇಶಕರು ಕನಿಷ್ಠ ಪ್ರಮಾಣದ ಷೇರುಗಳನ್ನು ಹೊಂದಿದ್ದಾರೆ. ಕ್ಲಬ್‌ನ ಮಾಜಿ ಅಧ್ಯಕ್ಷ ಸರ್ ಬ್ರೇಸ್‌ವೆಲ್ ಸ್ಮಿತ್ ಮೊಮ್ಮಗನ ಪತ್ನಿಯಾದ ಮಾಜಿ ನಿರ್ದೇಶಕಿ ನೈನಾ ಬ್ರೇಸ್‌ವೆಲ್ ಸ್ಮಿತ್ ೯,೮೯೩(೧೫.೯%)ಷೇರುಗಳನ್ನು ಹೊಂದಿದ್ದಾರೆ. ರೆಡ್ & ವೈಟ್ ಸೆಕ್ಯೂರಿಟೀಸ್‌ ಕ್ರೊಯೆಂಕೇಗೆ ಎದುರಾಳಿ ಬಿಡ್ ಮಾಡಿತ್ತು. ರೆಡ್ & ವೈಟ್ ರಷ್ಯಾದ ಬಿಲಿಯಾಧಿಪತಿ ಆಲಿಷರ್ ಉಸ್ಮನೋವ್ ಮತ್ತು ಲಂಡನ್ ಮ‌ೂಲದ ಹಣಕಾಸು ವಹಿವಾಟುದಾರ ಫರ್ಹಾಡ್ ಮೋಷಿರಿ ಸಹ-ಮಾಲೀಕತ್ವದ ಸಂಸ್ಥೆ. ರೆಡ್ & ವೈಟ್ ೨೦೦೭ ಆಗಸ್ಟ್‌ನಲ್ಲಿ ಬಿಡ್ ಸಲ್ಲಿಸಿ,ಆರ್ಸೆನೆಲ್ ಮಾಜಿ ಉಪಾಧ್ಯಕ್ಷ ಡೇವಿಡ್ ಡೈನ್ ಸ್ವಾಧೀನದಲ್ಲಿದ್ದ ಷೇರುಗಳನ್ನು ಖರೀದಿಸಿತು. ೨೦೦೯ ಫೆಬ್ರವರಿಯ ಹೊತ್ತಿಗೆ ಕ್ಲಬ್‌ನಲ್ಲಿ ೧೫,೫೫೫(೨೫.೦%) ಷೇರುಗಳ ಮಾಲೀಕತ್ವ ಹೊಂದಿದ್ದರು. ಕ್ರೊಯೆಂಕೆ ಮತ್ತು ಉಸ್ಮನೋವ್ ನಡುವೆ ಬಿಡ್ಡಿಂಗ್ ಯುದ್ಧ ನಡೆಯುತ್ತಿದೆಯೆಂದು ಮಾಧ್ಯಮದ ಊಹಾಪೋಹಕ್ಕೆ ಇದು ದಾರಿ ಕಲ್ಪಿಸಿತು. ಆದಾಗ್ಯೂ,೨೦೦೯ ಸೆಪ್ಟೆಂಬರ್‌ವರೆಗೆ ೨೯.೯%ಕ್ಕೂ ಹೆಚ್ಚು ಷೇರುಗಳನ್ನು ಖರೀದಿಸದಿರಲು ಕ್ರೊಯೆಂಕೆ ಮನಸ್ಸು ಮಾಡಿದರು. ಮಂಡಳಿಯ ಇತರೆ ಸದಸ್ಯರು ಪರಸ್ಪರರ ಷೇರುಗಳ ಮೇಲೆ ೨೦೧೨ ಅಕ್ಟೋಬರ್‌ವರೆಗೆ ಪ್ರಥಮ ಆದ್ಯತೆ ಹೊಂದಿದ್ದಾರೆ.
ಜನಪ್ರಿಯ ಸಂಸ್ಕೃತಿಯಲ್ಲಿ ಆರ್ಸೆನಲ್
ರಾಷ್ಟ್ರದ ಅತೀ ಯಶಸ್ವಿ ಫುಟ್ಬಾಲ್ ತಂಡಗಳಲ್ಲಿ ಒಂದೆನಿಸಿದ ಆರ್ಸೆನಲ್, ಬ್ರಿಟನ್ ಸಂಸ್ಕೃತಿಯಲ್ಲಿ ಫುಟ್ಬಾಲ್ ಬಿಂಬಿತವಾದ ಸಂದರ್ಭಗಳಲ್ಲಿ ಆಗಾಗ್ಗೆ ಆರ್ಸೆನಲ್ ಕಾಣಿಸಿಕೊಂಡಿತು. ಮಾಧ್ಯಮದ ಅನೇಕ "ಪ್ರಥಮ"ಗಳಲ್ಲಿ ಆರ್ಸೆನಲ್ ಹೆಸರು ರಾರಾಜಿಸಿತು. ಶೆಫೀಲ್ಡ್ ಯುನೈಟೆಡ್ ವಿರುದ್ಧ ಹೈಬರಿಯಲ್ಲಿ ೧೯೨೭ ಜನವರಿ ೨೨ರಂದು ನಡೆದ ಪಂದ್ಯವು ರೇಡಿಯೊದಲ್ಲಿ ಪ್ರಸಾರವಾದ ಪ್ರಥಮ ಇಂಗ್ಲೀಷ್ ಲೀಗ್ ಪಂದ್ಯವೆನಿಸಿತು. ಒಂದು ದಶಕದ ಬಳಿಕ, ೧೯೩೭ ಸೆಪ್ಟೆಂಬರ್ ೧೬ರಂದು ಆರ್ಸೆನಲ್ ಪ್ರಥಮ ತಂಡ ಮತ್ತು ಮೀಸಲು ತಂಡದ ನಡುವೆ ನಡೆದ ಪ್ರದರ್ಶನ ಪಂದ್ಯವು ದೂರದರ್ಶನ ಮ‌ೂಲಕ ನೇರ ಪ್ರಸಾರವಾದ ಪ್ರಪ್ರಥಮ ಫುಟ್ಬಾಲ್ ಪಂದ್ಯವಾಗಿದೆ. BBCಯ ಪ್ರಥಮ ಆವೃತ್ತಿ ಮ್ಯಾಚ್ ಆಫ್ ದಿ ಡೇ ನಲ್ಲಿ ಕೂಡ ಆರ್ಸೆನಲ್ ಕಾಣಿಸಿಕೊಂಡಿತು. ಆನ್ಸ್‌ಫೀಲ್ಡ್ನಲ್ಲಿ ೧೯೬೪ ಆಗಸ್ಟ್ ೨೨ರಂದು ಲಿವರ್‌ಪೂಲ್ ವಿರುದ್ಧ ನಡೆದ ಅವರ ಪಂದ್ಯದ ಮುಖ್ಯಾಂಶಗಳನ್ನು ಅದು ಪ್ರಸಾರ ಮಾಡಿತು. ಬಹು ಮುಂಚಿನ ಪುಟ್ಬಾಲ್-ಸಂಬಂಧಿತ ಚಲನಚಿತ್ರಗಳಲ್ಲಿ ಒಂದಾದ ಆರ್ಸೆನಲ್ ಸ್ಟೇಡಿಯಂ ಮಿಸ್ಟರಿಗೆ ಕೂಡ ಆರ್ಸೆನಲ್ ಹಿನ್ನೆಲೆ ಒದಗಿಸಿತು. ಆರ್ಸೆನಲ್ ಮತ್ತು ಹವ್ಯಾಸಿ ತಂಡದ ನಡುವೆ ಸೌಹಾರ್ದ ಪಂದ್ಯದಲ್ಲಿ ಆಟ ನಡೆಯುವಾಗ ಆಟಗಾರನೊಬ್ಬ ವಿಷಪ್ರಾಶನಕ್ಕೊಳಗಾದದ್ದೇ ಕಥೆಯ ಚಲನಚಿತ್ರದ ಕಥಾ ವಸ್ತು. ಅನೇಕ ಆರ್ಸೆನಲ್ ಆಟಗಾರರು ಸ್ವತಃ ಚಿತ್ರದಲ್ಲಿ ಪಾತ್ರವಹಿಸಿದ್ದರು ಮತ್ತು ಪ್ರಬಂಧಕ ಜಾರ್ಜ್ ಆಲಿಸನ್‌ಗೆ ಒಂದಷ್ಟು ಸಂಭಾಷಣೆ ನೀಡಲಾಗಿತ್ತು. ಇತ್ತೀಚೆಗೆ, ನಿಕ್ ಹಾರ್ನ್‌ಬಿ ಬರೆದ ಫೀವರ್ ಪಿಚ್ ಪುಸ್ತಕವು ಹಾರ್ನ್‌ಬಿಯ ಆತ್ಮಕಥೆ ಮತ್ತು ಫುಟ್ಬಾಲ್ ಮತ್ತು ವಿಶೇಷವಾಗಿ ಆರ್ಸೆನಲ್ ಜತೆ ಅವರ ಸಂಬಂಧ ಎಳೆ ಎಳೆಯಾಗಿ ಬಿಡಿಸುತ್ತದೆ. ಇದು ೧೯೯೨ರಲ್ಲಿ ಪ್ರಕಟವಾಗಿದ್ದು, ೧೯೯೦ರ ದಶಕದಲ್ಲಿ ಬ್ರಿಟಿಷ್ ಸಮಾಜದಲ್ಲಿ ಫುಟ್ಬಾಲ್ ಪುನಶ್ಚೇತನ ಮತ್ತು ಪುನಃಚೇತನ ಕುರಿತ ಅಂಶಗಳನ್ನು ಹೊಂದಿದೆ. ಈ ಪುಸ್ತಕದ ವಿವರಣೆಯನ್ನು ಎರಡು ಚಲನಚಿತ್ರಗಳಲ್ಲಿ ಪ್ರದರ್ಶನ ಉದ್ದೇಶಕ್ಕಾಗಿ ಬಳಸಲಾಯಿತು. ಆರ್ಸೆನಲ್ 1988-89 ಪ್ರಶಸ್ತಿ ಗೆಲುವಿನ ಸುತ್ತ ಕೇಂದ್ರೀಕೃತ ಬ್ರಿಟಿಷ್ ಚಿತ್ರ ಮತ್ತು ಮೇಜರ್ ಲೀಗ್ ಬೇಸ್‌ಬಾಲ್ ಬೋಸ್ಟನ್ ರೆಡ್‌ಸಾಕ್ಸ್ ಅಭಿಮಾನಿಯೊಬ್ಬನ ಬಗ್ಗೆ ಹೆಣೆದ ಅಮೆರಿಕನ್ ಚಿತ್ರ. ಆರ್ಸೆನಲ್ ರಕ್ಷಣಾತ್ಮಕ ಮತ್ತು ಬೇಸರದ ತಂಡವೆಂಬ ಭಾವನೆ ೧೯೭೦ ಮತ್ತು ೧೯೮೦ರ ದಶಕದಲ್ಲಿ ತೇಲಿ ಬಂತು. ಎರಿಕ್ ಮೋರ್‌ಕ್ಯಾಂಬೆ ಮುಂತಾದ ಅನೇಕ ವಿದೂಷಕರು ಈ ತಂಡವನ್ನು ಅಪಹಾಸ್ಯಕ್ಕೀಡು ಮಾಡಿದರು. ಈ ಕಥಾವಸ್ತುವನ್ನು ೧೯೯೭ರ ಚಿತ್ರ ದಿ ಫುಲ್ ಮಾಂಟಿ ಯಲ್ಲಿ ಪುನಾವರ್ತಿಸಲಾಯಿತು. ಪ್ರಮುಖ ಪಾತ್ರಧಾರಿಗಳು ಸಾಲಿನಲ್ಲಿ ಮುಂದೆ ಚಲಿಸಿ ಕೈಗಳನ್ನು ಮೇಲೆತ್ತಿ, ತಮ್ಮ ಬೆತ್ತಲೆ ಪ್ರದರ್ಶನಕ್ಕೆ ಹೊಂದಿಕೆಯಾಗುವಂತೆ ಆರ್ಸೆನಲ್‌ನ ರಕ್ಷಣಾತ್ಮಕ ಆಫ್‌ಸೈಡ್ ಬಲೆಯನ್ನು ಉದ್ದೇಶಪೂರ್ವಕವಾಗಿ ಅಣಕವಾಡಿದರು. ಇನ್ನೊಂದು ಚಿತ್ರ ಪ್ಲಂಕೆಟ್ & ಮೆಕ್ಲೀನ್‌ ನಲ್ಲಿ ಕ್ಲಬ್‌ನ ರಕ್ಷಣಾತ್ಮಕ ಆಟವನ್ನು ಉಲ್ಲೇಖಿಸಲಾಗಿದೆ.ಆರ್ಸೆನಲ್‌ನಲ್ಲಿ ಸುದೀರ್ಘ ಸೇವೆ ಸಲ್ಲಿಸಿದ ಫುಲ್ ಬ್ಯಾಕ್‌ಗಳಾಗಿದ್ದ ಬಲಬದಿಯ ಲೀ ಡಿಕ್ಸನ್ ಮತ್ತು ಎಡಬದಿಯ ನಿಗೆಲ್ ವಿಂಟರ್‌ಬರ್ನ್ ಅವರ ಹೆಸರಿನಲ್ಲಿ ಡಿಕ್ಸನ್ ಮತ್ತು ವಿಂಟರ್‌ಬರ್ನ್‌ ಎಂಬ ಎರಡು ಪಾತ್ರಗಳನ್ನು ಇದರಲ್ಲಿ ಸೃಷ್ಟಿಸಲಾಗಿದೆ.
ಆರ್ಸೆನಲ್ ಲೇಡೀಸ್
ಆರ್ಸೆನಲ್ ಲೇಡೀಸ್ ಆರ್ಸೆನಲ್ ಜತೆ ಸಹಯೋಗ ಹೊಂದಿದ ಮಹಿಳಾ ಫುಟ್ಬಾಲ್ ಕ್ಲಬ್ ಇಸವಿ ೧೯೮೭ರಲ್ಲಿ ಸ್ಥಾಪನೆಯಾದ ತಂಡ ಅರೆ-ವೃತ್ತಿಪರರಾಗಿ ೨೦೦೨ರಲ್ಲಿ ಪರಿವರ್ತನೆಯಾಯಿತು ಮತ್ತು ಟೋನಿ ಗರ್ವೈಸ್ ಇದರ ಉಸ್ತುವಾರಿ ವಹಿಸಿದರು. ಆರ್ಸೆನಲ್ ಲೇಡೀಸ್, ಇತಿಹಾಸದಲ್ಲಿ ಅತ್ಯಂತ ಯಶಸ್ವಿ ಇಂಗ್ಲಿಷ್ ಮಹಿಳಾ ಫುಟ್ಬಾಲ್ ತಂಡವೆನಿಸಿದೆ.FA ಮಹಿಳೆಯರ ಪ್ರೀಮಿಯರ್ ಲೀಗ್, FA ಮಹಿಳೆಯರ ಕಪ್ FA ಮಹಿಳೆಯರ ಪ್ರೀಮಿಯರ್ ಲೀಗ್ ಕಪ್ ಹೀಗೆ ಎಲ್ಲ ಮ‌ೂರು ಪ್ರಮುಖ ಇಂಗ್ಲಿಷ್ ಪಾರಿತೋಷಕಗಳನ್ನು ಅದು ಪ್ರಸಕ್ತ(೨೦೦೮-೦೯) ಹೊಂದಿದೆ. ವಿಶಿಷ್ಟ ನಾಲ್ಕು ಪ್ರಶಸ್ತಿಗಳ ಗೆಲುವಿನಲ್ಲಿ ಒಂದಾದ UEFA ಮಹಿಳೆಯರ ಕಪ್ 2006-07 ಕ್ರೀಡಾಋತುವಿನಲ್ಲಿ ಗೆದ್ದ ಏಕೈಕ ಇಂಗ್ಲಿಷ್ ತಂಡವೆಂಬ ಕೀರ್ತಿಗೆ ಪಾತ್ರವಾಯಿತು. ಪುರುಷರು ಮತ್ತು ಮಹಿಳೆಯರ ಕ್ಲಬ್ ಪ್ರತ್ಯೇಕ ಅಸ್ತಿತ್ವ ಹೊಂದಿದ್ದು,ನಿಕಟ ಸಂಬಂಧವಿದೆ. ಆರ್ಸನೆಲ್ ಲೇಡೀಸ್ ಎಮಿರೇಟ್ಸ್ ಸ್ಟೇಡಿಯಂನಲ್ಲಿ ಒಂದು ಬಾರಿ ಕ್ರೀಡಾಋತುವಿನಲ್ಲಿ ಆಡಲು ಅರ್ಹತೆ ಪಡೆದಿತ್ತು. ಸಾಮಾನ್ಯವಾಗಿ ಅವು ತಮ್ಮ ಸ್ನೇಹ ಪಂದ್ಯಗಳನ್ನು ಬೋರ್‌ಹ್ಯಾಮ್‌ವುಡ್‌ನಲ್ಲಿ ಆಡುತ್ತವೆ.
ಸಮುದಾಯದಲ್ಲಿ ಆರ್ಸೆನಲ್
"ಸಮುದಾಯದಲ್ಲಿ ಆರ್ಸೆನಲ್" ಎಂಬ ಸಮುದಾಯ ಯೋಜನೆಯೊಂದನ್ನು ಆರ್ಸೆನಲ್ ೧೯೮೫ರಲ್ಲಿ ಸ್ಥಾಪಿಸಿತು. ಇದು ಕ್ರೀಡೆ, ಸಾಮಾಜಿಕ ಒಗ್ಗೂಡಿಕೆ,ಶಿಕ್ಷಣ ಮತ್ತು ದತ್ತಿಯೋಜನೆಗಳಿಗೆ ಅವಕಾಶ ಕಲ್ಪಿಸಿತು. ಅನೇಕ ದಾನದತ್ತಿ ಉದ್ದೇಶಗಳಿಗೆ ಕ್ಲಬ್ ನೇರ ಬೆಂಬಲ ನೀಡುತ್ತದೆ ಮತ್ತು ೧೯೯೨ರಲ್ಲಿ ಆರ್ಸೆನಲ್ ದತ್ತಿ ಸಂಸ್ಥೆಯನ್ನು ಅದು ಸ್ಥಾಪಿಸಿತು. ಸ್ಥಳೀಯ ಉದ್ದೇಶಗಳಿಗಾಗಿ ಸುಮಾರು £೨ ದಶಲಕ್ಷವನ್ನು ಕ್ಲಬ್ ಸಂಗ್ರಹಿಸಿತು. ಸದುದ್ದೇಶಕ್ಕಾಗಿ ಹಣ ಸಂಗ್ರಹಕ್ಕೆ ಮಾಜಿ-ವೃತ್ತಿಪರ ಮತ್ತು ಹೆಸರುವಾಸಿ ತಂಡವೊಂದು ಕೂಡ ಕಾರ್ಯೋನ್ಮುಖವಾಗಿದೆ.
ಅಂಕಿಅಂಶ ಮತ್ತು ದಾಖಲೆಗಳು
ಡೇವಿಡ್ ಓ ಲಿಯರಿ ಅತೀ ಹೆಚ್ಚು ಆರ್ಸೆನಲ್ ಪಂದ್ಯಗಳನ್ನು ಆಡಿದ ದಾಖಲೆ ಸ್ಥಾಪಿಸಿದ್ದಾರೆ. ಅವರು ೧೯೭೫ ಮತ್ತು ೧೯೯೩ರ ನಡುವೆ ೭೨೨ ಪ್ರಥಮ ದರ್ಜೆಯ ಪಂದ್ಯಗಳನ್ನಾಡಿದ್ದಾರೆ. ಸಹವರ್ತಿ ಸೆಂಟರ್ ಹಾಫ್ ಆಟಗಾರ ಮತ್ತು ಮಾಜಿ ನಾಯಕ ಟೋನಿ ಅಡಾಮ್ಸ್ ಎರಡನೇ ಸ್ಥಾನ ಪಡೆದಿದ್ದು, ೬೬೯ ಬಾರಿ ಪಂದ್ಯಕ್ಕಿಳಿದಿದ್ದಾರೆ. /0} [[ಡೇವಿಡ್ ಸೀಮನ್ ೫೬೪ ಪಂದ್ಯಗಳಲ್ಲಿ ಗೋಲ್‌ಕೀಪರ್ ಆಗಿ ದಾಖಲೆ ನಿರ್ಮಿಸಿದ್ದಾರೆ. ]] ಎಲ್ಲ ಸ್ಪರ್ಧೆಗಳಲ್ಲಿ ೧೯೯೯ ಮತ್ತು ೨೦೦೭ರ ನಡುವೆ ೨೨೬ ಗೋಲುಗಳೊಂದಿಗೆ ಥಿಯರಿ ಹೆನ್ರಿ ಕ್ಲಬ್‌ನ ಅತ್ಯಧಿಕ ಗೋಲು ಗಳಿಸಿದವರೆನಿಸಿದ್ದಾರೆ. ಅವರು ೨೦೦೫ ಅಕ್ಟೋಬರ್‌ನಲ್ಲಿ ಐಯಾನ್ ರೈಟ್‌ನ ಒಟ್ಟು ೧೮೫ ಗೋಲುಗಳ ಸಂಖ್ಯೆಯನ್ನು ದಾಟುವ ಮ‌ೂಲಕ ಈ ಸಾಧನೆ ಮಾಡಿದ್ದಾರೆ. ರೈಟ್ಸ್ ದಾಖಲೆ ೧೯೯೭ ಸೆಪ್ಟೆಂಬರ್‌ವರೆಗೆ ಉಳಿದುಕೊಂಡಿತ್ತು. ವಿಂಗರ್ ಕ್ಲಿಫ್ ಬ್ಯಾಸ್ಟಿನ್ ೧೯೩೯ರಲ್ಲಿ ಸ್ಥಾಪಿಸಿದ ಒಟ್ಟು ೧೭೮ ಗೋಲುಗಳ ಸುದೀರ್ಘಕಾಲದ ದಾಖಲೆಯನ್ನು ಅದು ಮೀರಿಸಿತ್ತು. ಲೀಗ್‌ನಲ್ಲಿ ೧೭೪ ಗೋಲುಗಳೊಂದಿಗೆ ನಿರ್ಮಿಸಿದ ಕ್ಲಬ್ ದಾಖಲೆಯನ್ನು ಕೂಡ ಹೆನ್ರಿ ಹೊಂದಿದ್ದಾರೆ. ಬ್ಯಾಸ್ಟಿನ್ ೨೦೦೬ ಫೆಬ್ರವರಿವರಿಗೆ ಹೊಂದಿದ್ದ ದಾಖಲೆ ಅದಾಗಿತ್ತು. ೭೩,೭೦೭ ಪ್ರೇಕ್ಷಕರ ಸ್ವದೇಶಿಗರ ಹಾಜರಾತಿ ಆರ್ಸೆನಲ್ ದಾಖಲೆಯಾಗಿದೆ.ವೆಂಬ್ಲಿ ಕ್ರೀಡಾಂಗಣದಲ್ಲಿ ೧೯೯೮ ನವೆಂಬರ್ ೨೫ರಂದು UEFA ಚಾಂಪಿಯನ್ಸ್ ಲೀಗ್ ಪಂದ್ಯದಲ್ಲಿ RC ಲೆನ್ಸ್ ವಿರುದ್ಧ ದಾಖಲಾಗಿತ್ತು. ಹೈಬರಿಯ ಸ್ಥಳಾವಕಾಶ ಸಾಮರ್ಥ್ಯದ ಮಿತಿಗಳ ಕಾರಣದಿಂದ ಆರ್ಸೆನಲ್ ಸ್ವದೇಶಿ ಐರೋಪ್ಯ ಪಂದ್ಯಗಳನ್ನು ಮುಂಚೆ ಆಡಿತ್ತು. ಸಂಡರ್‌ಲ್ಯಾಂಡ್ ವಿರುದ್ಧ ಆರ್ಸೆನಲ್ ೧೯೩೫ರ ಮಾರ್ಚ್ ೯ರಂದು ಹೈಬೆರಿಯಲ್ಲಿ ಆಡಿದ ೦-೦ ಡ್ರಾ ಪಂದ್ಯದಲ್ಲಿ ೭೩,೨೯೫ರಷ್ಟು ಪ್ರೇಕ್ಷಕರು ಹಾಜರಿಯಾಗಿ ದಾಖಲೆ ನಿರ್ಮಾಣವಾಗಿತ್ತು. ಮ್ಯಾಂಚೆಸ್ಟರ್ ಯುನೈಟೆಡ್ ಜತೆ ೨೦೦೭ ನವೆಂಬರ್ ೩ರಂದು ಎಮಿರೇಟ್ಸ್ ಕ್ರೀಡಾಂಗಣದಲ್ಲಿ ಆಡಿದ ೨-೨ ಡ್ರಾ ಪಂದ್ಯದಲ್ಲಿ ೬೦,೧೬೧ ಪ್ರೇಕ್ಷಕರ ಹಾಜರಾತಿಯಿತ್ತು. ಆರ್ಸೆನಲ್ ಇಂಗ್ಲೀಷ್ ಫುಟ್ಬಾಲ್‌ನಲ್ಲಿ ಅತೀ ಹೆಚ್ಚು ಕ್ರೀಡಾಋತುಗಳಲ್ಲಿ (೨೦೦೮-೦೯ರವರೆಗೆ ೮೨)ಅಗ್ರ ಶ್ರೇಯಾಂಕವನ್ನು ಕಾಯ್ದುಕೊಂಡು ದಾಖಲೆ ನಿರ್ಮಿಸಿದ್ದು ಗಮನಾರ್ಹವೆನಿಸಿದೆ. ಸುದೀರ್ಘಾವಧಿಗೆ ಲೀಗ್ ಪಂದ್ಯಗಳಲ್ಲಿ ಅಜೇಯರಾಗುಳಿದ ದಾಖಲೆ(ಮೇ ೨೦೦೩ ಮತ್ತು ಅಕ್ಟೋಬರ್ ೨೦೦೪ರ ನಡುವೆ ೪೯ ಪಂದ್ಯಗಳು) ನಿರ್ಮಿಸಿದೆ. ಆರ್ಸೆನೆಲ್ ಪ್ರಶಸ್ತಿ ಗೆದ್ದ 2003-04 ಕ್ರೀಡಾಋತುವಿನ ಎಲ್ಲ ೩೮ ಪಂದ್ಯಗಳನ್ನು ಇದು ಒಳಗೊಂಡಿದೆ. ಆರ್ಸನೆಲ್ ಉನ್ನತ ಶ್ರೇಣಿಯ ಅಭಿಯಾನದಲ್ಲಿ ಅಜೇಯರಾಗುಳಿದ ಎರಡನೇ ಕ್ಲಬ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. ಪ್ರೆಸ್ಟನ್ ನಾರ್ಥ್ ಎಂಡ್(ಕೇವಲ ೨೨ ಪಂದ್ಯಗಳನ್ನು ಆಡಿದೆ)1888-89ರಲ್ಲಿ ಅಜೇಯವಾಗುಳಿದಿತ್ತು. ಆರ್ಸೆನಲ್ ೨೦೦೫-೦೬ರ ಕ್ರೀಡಾಋತುವಿನಲ್ಲಿ ೧೦ ಪಂದ್ಯಗಳನ್ನಾಡಿ ಎದುರಾಳಿ ತಂಡಕ್ಕೆ ಒಂದು ಗೋಲನ್ನೂ ನೀಡದಿರುವ ಮ‌ೂಲಕ UEFA ಚಾಂಪಿಯನ್ಸ್‌ಲೀಗ್ ದಾಖಲೆಯನ್ನು ಮಾಡಿದೆ. A.C.ಮಿಲಾನ ಹಿಂದೆ ನಿರ್ಮಿಸಿದ್ದ ೭ ಪಂದ್ಯಗಳನ್ನಾಗಿ ಒಂದು ಗೋಲನ್ನೂ ನೀಡದ ದಾಖಲೆಯನ್ನು ಅದು ಮುರಿದಿದೆ. ಒಟ್ಟು ೯೯೫ ನಿಮಿಷಗಳ ಕಾಲಾವಧಿವರೆಗೆ ವಿರೋಧಿ ತಂಡ ಗೋಲುಗಳಿಕೆಗೆ ಅವಕಾಶ ನೀಡದೇ ದಾಖಲೆ ನಿರ್ಮಿಸಿದ್ದಾರೆ. ಈ ದಾಖಲೆಯ ಸರಮಾಲೆಯು FC ಬಾರ್ಸೆಲೋನಾ ವಿರುದ್ದ ಫೈನಲ್ ಪಂದ್ಯದಲ್ಲಿ ಕೊನೆಗೂ ಅಂತ್ಯಗೊಂಡಿತು. ೭೬ನೇ ನಿಮಿಷದಲ್ಲಿ ಸ್ಯಾಮ್ಯುಯಲ್ ಎಟೂ ಬಾರ್ಸೆಲೋನಾ ಪರ ಗೋಲು ಹೊಡೆದು ಅಂಕವನ್ನು ಸಮಗೊಳಿಸಿದರು.
ಪ್ರಥಮ-ತಂಡದ ಪಡೆ
ಇತ್ತೀಚಿನ ವರ್ಗಾವಣೆಗಳಿಗೆ ಆರ್ಸೆನಲ್ F.C. 2009-10 ವರ್ಗಾವಣೆಗಳನ್ನು ವೀಕ್ಷಿಸಿ
ಪ್ರಬಂಧಕರು
thumb|right|140px|alt=A grey-haired man in a blue suit, looking to the left|ಆರ್ಸೆನಲ್ ಪ್ರಸಕ್ತ ಪ್ರಬಂಧಕ ಆರ್ಸೇನ್ ವೆಂಗರ್
ಕ್ಲಬ್ ವೃತ್ತಿಪರ ಪ್ರಬಂಧಕ ಥಾಮಸ್ ಮಿಚೆಲ್ ೧೮೯೭ರಲ್ಲಿ ನೇಮಕವಾದ ಬಳಿಕ ಆರ್ಸೆನಲ್‌ನಲ್ಲಿ ೧೮ ಕಾಯಂ ಮತ್ತು ಐದು ಉಸ್ತುವಾರಿ ಪ್ರಬಂಧಕರಿದ್ದಾರೆ. ಪ್ರಸಕ್ತ ಪ್ರಬಂಧಕ ಆರ್ಸೇನ್ ವೆಂಗರ್ ಕ್ಲಬ್‌ನಲ್ಲಿ ಸುದೀರ್ಘ ಸೇವೆ ಸಲ್ಲಿಸಿದ ಪ್ರಬಂಧಕ. ಗ್ರೇಟ್ ಬ್ರಿಟನ್ ಅಥವಾ ಐರ್ಲೆಂಡ್ ಹೊರಗಿನವರಾಗಿರುವ ಆರ್ಸೆನಲ್‌ನ ಏಕೈಕ ಪ್ರಬಂಧಕ ವೆಂಗರ್. ಶೇಕಡಾವಾರು ಗೆಲುವು ೫೭.೪೯%ರೊಂದಿಗೆ( ಅಕ್ಟೋಬರ್ ೨೦೦೯ರಲ್ಲಿದ್ದಂತೆ)ಆರ್ಸೆನಲ್‌ನ ಅತೀ ಯಶಸ್ವಿ ಕಾಯಂ ಪ್ರಬಂಧಕರೆನಿಸಿದ್ದಾರೆ. ಲೆಸ್ಲಿ ನೈಟನ್ ಆರ್ಸೆನಲ್ ಕನಿಷ್ಠ ಮಟ್ಟದ ಯಶಸ್ಸು ಪಡೆದ(೩೪.೪೬%) ಪ್ರಬಂಧಕರಾಗಿದ್ದಾರೆ. ಆರ್ಸೆನಲ್ ಇಬ್ಬರು ಪ್ರಬಂಧಕರಾದ ಹರ್ಬರ್ಟ್ ಚಾಪ್‌ಮನ್ ಮತ್ತು ಟಾಮ್ ವಿಟ್ಟೇಕರ್ ಸೇವೆಯಲ್ಲಿದ್ದಾಗಲೇ ಮೃತಪಟ್ಟಿದ್ದರು.
ಯೂರೋಪಿಯನ್‌
೧೩ ಲೀಗ್‌ ಚಾಂಪಿಯನ್‌ಷಿಪ್‌ಗಳಲ್ಲಿ ಆರ್ಸೆನಲ್ ಟ್ಯಾಲಿಯು ಇಂಗ್ಲೀಷ್ ಫುಟ್ಬಾಲ್‌ನಲ್ಲಿ ಲಿವರ್‌ಪೂಲ್ ಮತ್ತು ಮ್ಯಾಂಚೆಸ್ಟರ್ ಯುನೈಟೆಡ್ ಬಳಿಕ ಮ‌ೂರನೇ ಅತ್ಯಧಿಕವೆನಿಸಿದೆ. ಆರ್ಸೆನಲ್ ವಿಜೇತರಾಗಿರುವ ಒಟ್ಟು FA ಕಪ್‌ಗಳು ಮ್ಯಾಂಚೆಸ್ಟರ್ ಯುನೈಟೆಡ್ ಬಳಿಕ ಎರಡನೇ ಅತ್ಯಧಿಕವೆನಿಸಿದೆ. ಆರ್ಸೆನಲ್ ಮ‌ೂರು ಲೀಗ್ ಮತ್ತು FA ಕಪ್ ಡಬಲ್ಸ್‌ಗಳನ್ನು ಸಾಧಿಸಿದೆ.(೧೯೭೧,೧೯೯೮ ಮತ್ತು ೨೦೦೨). ಮ್ಯಾಂಚೆಸ್ಟರ್ ಯುನೈಟೆಡ್ ಜತೆ ಈ ಜಂಟಿ ದಾಖಲೆಯನ್ನು ಹಂಚಿಕೊಂಡಿದೆ. ಇಂಗ್ಲೀಷ್ ಫುಟ್ಬಾಲ್ ಇತಿಹಾಸದಲ್ಲಿ ೧೯೯೩ರಲ್ಲಿ FA ಕಪ್ ಮತ್ತು ಲೀಗ್ ಕಪ್ ಡಬಲ್ ಪೂರ್ಣಗೊಳಿಸಿದ ಪ್ರಥಮ ತಂಡವಾಗಿದೆ. UEFA ಚಾಂಪಿಯನ್ಸ್ ಲೀಗ್‌ನಲ್ಲಿ ೨೦೦೬ರ ಫೈನಲ್ ತಲುಪಿದ ಪ್ರಥಮ ಲಂಡನ್ ಕ್ಲಬ್ ಕೂಡ ಆರ್ಸೆನಲ್. ಆರ್ಸೆನಲ್ ೧೪ಕ್ಕಿಂತ ಕಡಿಮೆ ಸ್ಥಾನದಲ್ಲಿ ಕೇವಲ ೭ ಬಾರಿ ಮಾತ್ರ ಪಂದ್ಯಾವಳಿಯನ್ನು ಪೂರ್ಣಗೊಳಿಸಿದ್ದು,ಇತಿಹಾಸದಲ್ಲಿ ಉನ್ನತಶ್ರೇಣಿಯ ಅತ್ಯುತ್ತಮ ದಾಖಲೆಗಳಲ್ಲಿ ಒಂದಾಗಿದೆ. ಆರ್ಸೆನಲ್ ಲೀಗ್ ಪಂದ್ಯಗಳಲ್ಲಿ ೮.೫ ಸರಾಸರಿ ಲೀಗ್ ಸ್ಥಾನದೊಂದಿಗೆ,೧೯೦೦-೧೯೯೯ರ ಅವಧಿಯಲ್ಲಿ ಅತ್ಯಧಿಕ ಸರಾಸರಿ ಸ್ಥಾನದಲ್ಲಿ ಲೀಗ್ ಪೂರ್ಣಗೊಳಿಸಿದೆ. ಇದರ ಜತೆಗೆ,ಆರ್ಸೆನಲ್ FA ಕಪ್ ಅನುಕ್ರಮವಾಗಿ 2002 ಮತ್ತು ೨೦೦೩ರಲ್ಲಿ ಗೆದ್ದಿರುವ ಐದು ಕ್ಲಬ್‌ಗಳಲ್ಲಿ ಒಂದೆನಿಸಿದೆ.
ಬಾಹ್ಯ ಕೊಂಡಿಗಳು
ಜನರಲ್ ಫ್ಯಾನ್ ಸೈಟ್ಸ್
ವರ್ಗ:ಆರ್ಸೆನಲ್ F.C. ವರ್ಗ:ಇಂಗ್ಲೀಷ್‌ ಫುಟ್‌ಬಾಲ್‌ ಕ್ಲಬ್‌ಗಳು ವರ್ಗ:1886ರಲ್ಲಿ ಸ್ಥಾಪಿತವಾದ ಫುಟ್‌ಬಾಲ್‌ (ಸಾಕರ್‌) ಕ್ಲಬ್‌ಗಳು ವರ್ಗ:ಪ್ರೀಮಿಯರ್‌ ಲೀಗ್‌ ಕ್ಲಬ್‌ಗಳು ವರ್ಗ:ಫುಟ್‌ಬಾಲ್‌ ಲೀಗ್‌ ಕ್ಲಬ್‌ಗಳು ವರ್ಗ:FA ಕಪ್‌ ವಿಜೇತರು ವರ್ಗ:ಫುಟ್‌ಬಾಲ್‌ ಲೀಗ್‌ ಕಪ್‌ ವಿಜೇತರು ವರ್ಗ:G-14 ಕ್ಲಬ್‌ಗಳು ವರ್ಗ:ಲಂಡನ್‌ನಲ್ಲಿರುವ ಫುಟ್ಬಾಲ್ (ಸಾಕರ್)ಕ್ಲಬ್‌ಗಳು ವರ್ಗ:ಫುಟ್‌ಬಾಲ್
ಸಿಂಹ
ವೈಜ್ಞಾನಿಕ ವರ್ಗೀಕರಣ
ಸಿಂಹವು ಪಂಥೇರ (panthera)ಕುಟುಂಬಕ್ಕೆ ಸೇರಿದ್ದು,ಪಂಥೇರ ಲಿಯೋ (panthera leo)ಇದರ ಪ್ರಾಣಿಶಾಸ್ತ್ರೀಯ ಹೆಸರು.
ಗುಣಲಕ್ಷಣಗಳು
ಸಿಂಹವು ಸಾಧಾರಣವಾಗಿ ೧.೫ ರಿಂದ ೨.೫ ಮೀ.ಉದ್ದವಿದ್ದು,ತೂಕ ಸಾದಾರಣ ೨೦೦ ಕೆ.ಜಿ ಗಳಿಗೂ ಮೇಲ್ಪಟ್ಟು ಇರುತ್ತದೆ.ಸಿಂಹದ ಅತ್ಯಂತ ವೈಶಿಷ್ಟ್ಯವೆಂದರೆ ಅದರ ಕೇಸರ.ಗಂಡು ಸಿಂಹಕ್ಕೆ ಕುತ್ತಿಗೆಯ ಮೇಲೆ ಉದ್ದವಾದ ಕೇಸರ,ಬಾಲದ ತುದಿಯಲ್ಲಿ ಕಪ್ಪನೆಯ ದಪ್ಪ ಕೇಶಗುಚ್ಛವಿರುತ್ತದೆ.ಗರ್ಭ ಧರಿಸಿರುವ ಕಾಲ ಸುಮಾರು ೧೦೫-೧೧೬ದಿನಗಳು. ಒಮ್ಮೆಗೆ ೨ ರಿಂದ ೫ ರವರೇಗೆ ಮರಿಗಳು ಹುಟ್ಟುವುದಿದೆ.ಆಯು:ಪ್ರಮಾಣ ಸುಮಾರು ೨೨ ವರ್ಷಗಳೆಂದು ಅಂದಾಜು ಮಾಡಲಾಗಿದೆ.
ನಡವಳಿಕೆ
ಜಗತ್ತಿನ ಎಲ್ಲಾ ಮಾರ್ಜಾಲಗಳಲ್ಲಿ ಸಿಂಹವೀ ಸಹವಾಸಪ್ರಿಯ. ಇದು ಮಾಂಸಹಾರಿ ಪ್ರಾಣಿ. ಆದರೆ ಸಿಮ್ಹಿಣಿಗಳೇ ಬೇತೆಯಾಡುವುದು, ಸಿಮ್ಹವಲ್ಲ. ವಯಸ್ಕ ಸಿಂಹಗಳು ದಿನಕ್ಕೆ ಹದಿನಳಕ್ಕು ಘಂಟೆಯವರೆಗೆ ನಿದ್ದೆಯನ್ನು ಮಾಡಲು ಸಾಮಾನ್ಯ. ಸಿಂಹಗಳ ಗುಂಪಿಗೆ ಹೊಸ ಪುರುಷ ಸಿಂಹ ನಾಯಕರಾದರೆ ಅದರ ಹಿಂದಿನ ನಾಯಕನ ಮರಿಗಳನ್ನೆಲ್ಲ ಸಾಯಿಸುವುದು ಸಹಜ ಸ್ಥಿತಿ. ಇಂತಹ ಶಿಶು ಹತ್ಯೆ ಪ್ರಾಣಿ ಸಾಮ್ರಾಜ್ಯದಲ್ಲಿ ವಿಲಕ್ಷಣವಾದ ಸಂಭವ ಎಂದು ಶೀಳಶಸ್ತ್ರಗ್ನ್ಯರ ಅಭಿಪ್ರಾಯವಾಗಿತ್ತು.
ಹೈಬ್ರಿಡ್ಗಳು
ಲೈಗರ್ಗಳ ತೂಕ ಅದರ ತದೆತಾಯರಕ್ಕಿನ್ತಾ ಬಹಳ ಹೆಚ್ಚು. ಇವು ೩೦೦ ಕೆ.ಜಿ. ಯವರೆಗೆ ಮತ್ತು ಮೂರು ಮೀಟರ್ ವರೆಗೆ ಉದ್ಧವಾಗಿ ಬೆಳೆಯುತ್ತವೆ. ಇದರಿಂದ ಇವು ಜಗತ್ತಿನ ಅತ್ಯಂತ ದೊಡ್ಡ ಬೆಕ್ಕುಗಳು, ಸೈಬೀರಿಯನ್ ಹುಲಿಗಳಿಗಿಂತಲೋ. ಇಂತಹ ದೊಡ್ಡ ಗಾತ್ರಕ್ಕೆ ಕಾರಣ "ಇಮ್ಪ್ರಿನ್ಟಡ್ ಅನುವಂಶಿಕ ಧಾತುಗಳು". ಅದರ ಸಿಂಹ ತಂದೆಯ ಅನುವಂಶಿಕ ಧಾತುಗಳು ಅದರ ಗಾತ್ರವನ್ನು ಹೆಚ್ಚಿಸುತ್ತದೆ, ಆದರೆ ಅದಕ್ಕೆ ಸಿಂಹಿಣಿ ತಾಯಿ ಇಲ್ಲದಿರುವ ಕಾರಣದಿಂದ ಅದರ ಬೆಳವಣಿಗೆಯನ್ನು ತಡೆಯಲು ಅನುವಂಶಿಕ ಧಾತುಗಳಿಲ್ಲ.
ಜನಪ್ರಿಯ ಸಂಸ್ಕೃತಿ
೧೯೯೪ ರಲ್ಲಿ ದಿಸ್ನಿ ಸ್ಟುದಿಯೂಸ್ ರಚಿಸಿದ "ದ ಲೈಯನ್ ಕಿನ್ಗ್" ಚಲನ ಚಿತ್ರದಲ್ಲಿ ಸಿಂಹಗಳು ಪ್ರಮುಖ ಪಾತ್ರಗಳು. ಇದು ಷೇಕ್ಸ್ಪಿಯರ್ ಮಹೋದಯರ ಹ್ಯಾಮ್ಲೆಟ್ ಕಥೆಯಿಂದ ಆಧಾರಿತವಾಗಿದೆ.
ಆಧಾರ ಗ್ರಂಥಗಳು
ವರ್ಗ:ಪ್ರಾಣಿಗಳು ವರ್ಗ:ಸಸ್ತನಿ ಪ್ರಾಣಿಗಳು
ಕಾರ್ಮಿಕ ಬಲ
ಕಾರ್ಮಿಕ ಬಲ ಎಂದರೆ ಉದ್ಯೋಗದಲ್ಲಿರುವ ಕಾರ್ಮಿಕರ ಸಮೂಹ. ಸಾಮಾನ್ಯವಾಗಿ ಒಂದು ಒಂಟಿ ಕಂಪನಿ ಅಥವಾ ಕೈಗಾರಿಕೆಗಾಗಿ ಕೆಲಸ ಮಾಡುತ್ತಿರುವವರನ್ನು ವರ್ಣಿಸಲು ಈ ಪದವನ್ನು ಬಳಸಲಾಗುತ್ತದೆ, ಆದರೆ ಇದು ನಗರ, ರಾಜ್ಯ ಅಥವಾ ದೇಶದಂತಹ ಭೌಗೋಳಿಕ ಪ್ರದೇಶಕ್ಕೂ ಅನ್ವಯಿಸಬಹುದು. ಒಂದು ಕಂಪನಿಯೊಳಗೆ, ಅದರ ಮೌಲ್ಯವನ್ನು ಅದರ "ಕಾರ್ಯದಲ್ಲಿ ತೊಡಗಿರುವ ಕಾರ್ಮಿಕ ಬಲ" ಎಂದು ವರ್ಗೀಕರಿಸಬಹುದು. ಒಂದು ದೇಶದ ಕಾರ್ಮಿಕ ಬಲವು ಉದ್ಯೋಗಿ ಮತ್ತು ನಿರುದ್ಯೋಗಿ ಇಬ್ಬರನ್ನೂ ಒಳಗೊಳ್ಳುತ್ತದೆ. ಕಾರ್ಮಿಕ ಬಲ ಭಾಗವಹಿಕೆ ಪ್ರಮಾಣ (ಎಲ್ಎಫ಼್‍ಪಿಆರ್) ಎಂದರೆ ಕಾರ್ಮಿಕ ಬಲ ಮತ್ತು ಅವರ ಕೂಟದ ಒಟ್ಟಾರೆ ಗಾತ್ರದ (ಅದೇ ವಯೋಮಿತಿಯ ರಾಷ್ಟ್ರೀಯ ಜನಸಂಖ್ಯೆ) ನಡುವಿನ ಅನುಪಾತ. ಈ ಪದವು ಸಾಮಾನ್ಯವಾಗಿ ಉದ್ಯೋಗದಾತರು ಅಥವಾ ಆಡಳಿತ ಮಂಡಳಿಯನ್ನು ಒಳಗೊಳ್ಳುವುದಿಲ್ಲ, ಮತ್ತು ದೈಹಿಕ ಶ್ರಮದಲ್ಲಿ ನಿರತರಾಗಿರುವವರನ್ನು ಸೂಚಿಸಬಹುದು. ಇದು ಕೆಲಸಕ್ಕೆ ಲಭ್ಯವಿರುವ ಎಲ್ಲರೂ ಎಂಬ ಅರ್ಥವನ್ನೂ ಕೊಡಬಹುದು.
ಔಪಚಾರಿಕ ದುಡಿಮೆ ಎಂದರೆ ವ್ಯವಸ್ಥೆಯುಳ್ಳ ಮತ್ತು ಔಪಚಾರಿಕ ರೀತಿಯಲ್ಲಿ ಪಾವತಿಸಲ್ಪಡುವ ಉದ್ಯೋಗದ ಯಾವುದೇ ಪ್ರಕಾರ. ಅರ್ಥವ್ಯವಸ್ಥೆಯ ಅನೌಪಚಾರಿಕ ವಲಯಕ್ಕೆ ಭಿನ್ನವಾಗಿ, ಒಂದು ದೇಶದಲ್ಲಿನ ಔಪಚಾರಿಕ ಕಾರ್ಮಿಕವರ್ಗವು ಆ ದೇಶದ ಸಮಗ್ರ ರಾಷ್ಟ್ರೀಯ ಉತ್ಪನ್ನಕ್ಕೆ ಕೊಡುಗೆ ನೀಡುತ್ತದೆ. ಅನೌಪಚಾರಿಕ ದುಡಿಮೆ ಎಂದರೆ ಕಾನೂನು ಅಥವಾ ಆಚರಣೆಯಲ್ಲಿ ಔಪಚಾರಿಕ ವ್ಯವಸ್ಥೆ ಎನಿಸಿಕೊಳ್ಳುವಷ್ಟು ಇರದ ದುಡಿಮೆ. ಅದು ಪಾವತಿಸಲ್ಪಡುವ ಅಥವಾ ಪಾವತಿಸಲ್ಪಡದಿರುವ ದುಡಿಮೆ ಆಗಿರಬಹುದು ಮತ್ತು ಅದು ಯಾವಾಗಲೂ ಅವ್ಯವಸ್ಥಿತ ಮತ್ತು ಅನಿಯಂತ್ರಿತವಿರುತ್ತದೆ. ಔಪಚಾರಿಕ ಉದ್ಯೋಗವು ಅನೌಪಚಾರಿಕ ಉದ್ಯೋಗಕ್ಕಿಂತ ಹೆಚ್ಚು ವಿಶ್ವಾಸಾರ್ಹವಾಗಿರುತ್ತದೆ. ಸಾಮಾನ್ಯವಾಗಿ, ಮೊದಲಿನದು ಗಂಡಸರು ಮತ್ತು ಹೆಂಗಸರು ಇಬ್ಬರಿಗೂ ಹೆಚ್ಚಿನ ಆದಾಯ ಮತ್ತು ಹೆಚ್ಚು ಲಾಭಗಳು ಹಾಗೂ ಭದ್ರತೆಗಳನ್ನು ನೀಡುತ್ತದೆ.
ಅನೌಪಚಾರಿಕ ಕಾರ್ಮಿಕರ ಕೊಡುಗೆ ಅಗಾಧವಾಗಿದೆ. ಅನೌಪಚಾರಿಕ ಕಾರ್ಮಿಕವರ್ಗವು ಜಾಗತಿಕವಾಗಿ ವಿಸ್ತರಿಸುತ್ತಿದೆ, ಹೆಚ್ಚು ಗಮನಾರ್ಹವಾಗಿ ಅಭಿವೃದ್ಧಿಶೀಲ ದೇಶಗಳಲ್ಲಿ. ಜಾಕ್ ಚಾರ್ಮ್ಸ್ ನಡೆಸಿದ ಒಂದು ಅಧ್ಯಯನದ ಪ್ರಕಾರ, 2000ನೇ ಇಸವಿಯಲ್ಲಿ ಲ್ಯಾಟಿನ್ ಅಮೇರಿಕಾದಲ್ಲಿ ಅನೌಪಚಾರಿಕ ಕಾರ್ಮಿಕವರ್ಗವು ಕೃಷಿಯೇತರ ಉದ್ಯೋಗದ 57%ನಷ್ಟು, ನಗರ ಉದ್ಯೋಗದ 40%ನಷ್ಟು, ಹೊಸ ಕೆಲಸಗಳ 83%ನಷ್ಟು ರಚಿಸಿತ್ತು. ಅದೇ ವರ್ಷದಲ್ಲಿ, ಅನೌಪಚಾರಿಕ ಕಾರ್ಮಿಕವರ್ಗವು ಆಫ಼್ರಿಕಾದಲ್ಲಿ, ಕೃಷಿಯೇತರ ಉದ್ಯೋಗದ 78%ನಷ್ಟು, ನಗರ ಉದ್ಯೋಗದ 61%ನಷ್ಟು, ಮತ್ತು ಹೊಸ ಕೆಲಸಗಳ 93%ನಷ್ಟು ರಚಿಸಿತು. ವಿಶೇಷವಾಗಿ ಒಂದು ಆರ್ಥಿಕ ಬಿಕ್ಕಟ್ಟಿನ ನಂತರ, ಕಾರ್ಮಿಕರು ಔಪಚಾರಿಕ ವಲಯದಿಂದ ಅನೌಪಚಾರಿಕ ವಲಯಕ್ಕೆ ಸ್ಥಳಾಂತರವಾಗುವ ಪ್ರವೃತ್ತಿ ಹೊಂದಿರುತ್ತಾರೆ. ೧೯೯೭ರಲ್ಲಿ ಆರಂಭವಾದ ಏಷ್ಯನ್ ಆರ್ಥಿಕ ಬಿಕ್ಕಟ್ಟಿನ ನಂತರ ಈ ಪ್ರವೃತ್ತಿಯನ್ನು ಕಾಣಲಾಯಿತು.
ಉಲ್ಲೇಖಗಳು
ವರ್ಗ:ಉತ್ಪಾದನೆಯ ಅಂಶಗಳು
ವಿದ್ಯುತ್ ಕ್ಷೇತ್ರ
thumb|250x250px| ಧನ ಬಿಂದು [[ವಿದ್ಯುದಾವೇಶವನ್ನು ಅನಂತ ವಿದ್ಯುತ್ ವಾಹಕ ವಸ್ತುವಿನ (ಹಾಳೆಯ) ಮೇಲೆ ಇರಿಸಿದಾಗ ಸಿಗುವ ವಿದ್ಯುತ್ ಕ್ಷೇತ್ರ. ಕ್ಷೇತ್ರವನ್ನು ವಿದ್ಯುತ್ ಕ್ಷೇತ್ರದ ರೇಖೆಗಳಿಂದ ಚಿತ್ರಿಸಲಾಗಿದೆ, ಬಾಹ್ಯಾಕಾಶದಲ್ಲಿ ವಿದ್ಯುತ್ ಕ್ಷೇತ್ರದ ದಿಕ್ಕನ್ನು ಅನುಸರಿಸುವ ರೇಖೆಗಳು. ]] ವಿದ್ಯುತ್ ಕ್ಷೇತ್ರ (ಕೆಲವೊಮ್ಮೆ ಇ- ಫೀಲ್ಡ್ ಎಂದು ಸಂಕ್ಷೇಪಿಸಲಾಗಿದೆ) ವಿದ್ಯುದಾವೇಶವನ್ನು ಸುತ್ತುವರೆದು ಕ್ಷೇತ್ರದ ಇತರ ಆವೇಶಗಳ ಮೇಲೆ ಬಲವನ್ನು ಬೀರುತ್ತದೆ, ಅವುಗಳನ್ನು ಆಕರ್ಷಿಸುತ್ತದೆ ಅಥವಾ ಹಿಮ್ಮೆಟ್ಟಿಸುತ್ತದೆ. ವಿದ್ಯುತ್ ಕ್ಷೇತ್ರಗಳನ್ನು ವಿದ್ಯುತ್ ಆವೇಶಗಳಿಂದ ಅಥವಾ ಸಮಯದ ಜೊತೆ ಬದಲಾಗುವ ಕಾಂತೀಯ ಕ್ಷೇತ್ರಗಳಿಂದ ರಚಿಸಲಾಗುತ್ತದೆ. ವಿದ್ಯುತ್ ಕ್ಷೇತ್ರಗಳು ಮತ್ತು ಕಾಂತೀಯ ಕ್ಷೇತ್ರಗಳು ವಿದ್ಯುತ್ಕಾಂತೀಯ ಶಕ್ತಿಯ ಅಭಿವ್ಯಕ್ತಿಗಳು, ಇದು ಪ್ರಕೃತಿಯ ನಾಲ್ಕು ಮೂಲಭೂತ ಶಕ್ತಿಗಳಲ್ಲಿ (ಅಥವಾ ಪರಸ್ಪರ) ಒಂದು.
ಭೌತಶಾಸ್ತ್ರದ ಅನೇಕ ಕ್ಷೇತ್ರಗಳಲ್ಲಿ ವಿದ್ಯುತ್ ಕ್ಷೇತ್ರದ ಬಳಕೆ ಮುಖ್ಯವಾಗಿದೆ. ವಿದ್ಯುತ್ ತಂತ್ರಜ್ಞಾನದಲ್ಲಿ ಪ್ರಾಯೋಗಿಕವಾಗಿ ಬಳಸಿಕೊಳ್ಳುತ್ತವೆ. ಪರಮಾಣು ಪ್ರಮಾಣದಲ್ಲಿ, ಪರಮಾಣುಗಳನ್ನು ಒಟ್ಟಿಗೆ ಹಿಡಿದಿಟ್ಟುಕೊಳ್ಳುವ ಪರಮಾಣು ನ್ಯೂಕ್ಲಿಯಸ್ ಮತ್ತು ಎಲೆಕ್ಟ್ರಾನ್‌ಗಳ ನಡುವಿನ ಆಕರ್ಷಕ ಶಕ್ತಿ ಮತ್ತು ರಾಸಾಯನಿಕ ಬಂಧಕ್ಕೆ ಕಾರಣವಾಗುವ ಪರಮಾಣುಗಳ ನಡುವಿನ ಶಕ್ತಿಗಳಿಗೆ ವಿದ್ಯುತ್ ಕ್ಷೇತ್ರ ಕಾರಣವಾಗಿದೆ.
ವ್ಯಾಖ್ಯಾನ
ಕೂಲಂಬ್ ನಿಯಮದ ಪ್ರಕಾರ ವಿದ್ಯುತ್ ಚಾರ್ಜ್ ಹೊಂದಿರುವ ಕಣ q_1 ಸ್ಥಾನದಲ್ಲಿ ಚಾರ್ಜ್ನೊಂದಿಗೆ ಕಣದ ಮೇಲೆ ಬಲವನ್ನು ಬೀರುತ್ತದೆ q_0 ಸ್ಥಾನದಲ್ಲಿ  ನ
ಕೂಲಂಬ್ ಬಲವು ಚಾರ್ಜ್ನ ಮೇಲೆ q ಬಾಹ್ಯಾಕಾಶದ ಯಾವುದೇ ಹಂತದಲ್ಲಿ ಆ ಸಮಯದಲ್ಲಿ ಚಾರ್ಜ್‌ನ ಉತ್ಪನ್ನ ಮತ್ತು ವಿದ್ಯುತ್ ಕ್ಷೇತ್ರಕ್ಕೆ ಸಮಾನವಾಗಿರುತ್ತದೆ
ಬ್ರಿಟಿಶ್‌ ಕೌನ್ಸಿಲ್‌
ಬ್ರಿಟನ್‌ ಮೂಲದ ಬ್ರಿಟಿಶ್‌ ಕೌನ್ಸಿಲ್‌ ಒಂದು ಆರ್ಮ್ಸ್ ಲೆಂಗ್ತ್‌ ಬಾಡಿಯಾಗಿದ್ದು (ಸಾರ್ವಜನಿಕ ಸೇವೆಗಳನ್ನು ಒದಗಿಸುವ ಸರ್ಕಾರಿ ಅನುದಾನ ಪಡೆಯುವ ಅರೆಸ್ವಾಯತ್ತ ಸಂಸ್ಥೆಗಳು) ಅಂತಾರಾಷ್ಟ್ರೀಯ  ಶೈಕ್ಷಣಿಕ ಮತ್ತು ಸಾಂಸ್ಕೃತಿಕ ಅವಕಾಶಗಳಲ್ಲಿ ಪರಿಣತಿಯನ್ನು ಒದಗಿಸುತ್ತದೆ. ಇದನ್ನು ರಾಜ ಸನ್ನದು (ರಾಯಲ್ ಚಾರ್ಟರ್‌)ವಿನಲ್ಲಿ ಸೇರಿಸಲಾಗಿದೆ ಮತ್ತು ಇಂಗ್ಲೆಂಡ್‌, ವೇಲ್ಸ್‌ ಮತ್ತು ಸ್ಕಾಟ್‌ಲ್ಯಾಂಡ್‌ನಲ್ಲಿ ದತ್ತಿನಿಧಿಯಾಗಿ ನೋಂದಾಯಿಸಲಾಗಿದೆ.
1934ರಲ್ಲಿ ಸ್ಥಾಪಿತಗೊಂಡ ಇದಕ್ಕೆ, VIನೇ ಜಾರ್ಜ್‌ ದೊರೆಯು 1940ರಲ್ಲಿ ರಾಜ ಸನ್ನದನ್ನು ನೀಡಿದರು. ಇದರ 'ಪ್ರಾಯೋಜಕತ್ವ ಇಲಾಖೆ'ಯು ಬ್ರಿಟನ್‌ ಸರ್ಕಾರದೊಳಗೆ ಇರುವ ವಿದೇಶಾಂಗ ಮತ್ತು ಕಾಮನ್‌ವೆಲ್ತ್‌ ಕಚೇರಿಯಾಗಿದೆ, ಜೊತೆಗೆ ಅದು ದೈನಂದಿನ ಕಾರ್ಯನಿರ್ವಹನಾ ಸ್ವಾತಂತ್ರ್ಯವನ್ನು ಹೊಂದಿದೆ. ಮಾರ್ಟಿನ್‌ ಡೇವಿಡ್‌ಸನ್ ಇದರ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿದ್ದು, 2007ರ ಏಪ್ರಿಲ್‌ನಲ್ಲಿ ನೇಮಕಗೊಂಡಿದ್ದಾರೆ.
ಸ್ಥೂಲ ಅವಲೋಕನ
ಬ್ರಿಟಿಶ್‌ ಕೌನ್ಸಿಲ್‌ಗೆ ಒಳಪಡುವ ಅಂಶಗಳು ಹೀಗಿವೆ, "ಬ್ರಿಟನ್ ಮತ್ತು ಇತರೆ ದೇಶಗಳ ನಡುವೆ ಪರಸ್ಪರ ಲಾಭಕರವಾದ ಸಾಂಸ್ಕೃತಿಕ ಮತ್ತು ಶೈಕ್ಷಣಿಕ ಸಂಬಂಧಗಳನ್ನು ನಿರ್ಮಿಸುವುದು, ಜೊತೆಗೆ ಬ್ರಿಟನ್ನಿನ ಸೃಜನಶೀಲ ವಿಚಾರಗಳ ಮತ್ತು ಸಾಧನೆಗಳ ಆಸ್ವಾದನೆ, ಮನ್ನಣೆಯನ್ನು ಹೆಚ್ಚಿಸುವುದು." ಇದರ ವಿದೇಶೀ ಸಂಪರ್ಕಜಾಲವು (ನೆಟ್‌ವರ್ಕ್‌) ಸುಮಾರು 100 ದೇಶಗಳಲ್ಲಿ ಮತ್ತು ರಾಜ್ಯಗಳಲ್ಲಿ 233 ಸ್ಥಳಗಳಿಗೆ ಹಬ್ಬಿದೆ. ಕೇಂದ್ರ ಲಂಡನ್‌ನಲ್ಲಿ ವೈಟ್‌ಹಾಲ್‌ ಬಳಿಯಿರುವ ಸ್ಪ್ರಿಂಗ್‌ ಗಾರ್ಡನ್ಸ್‌ನಲ್ಲಿ ಇದರ ಕೇಂದ್ರಕಚೇರಿ ಇದೆ. ಬೆಲ್‌ಫಾಸ್ಟ್‌‌, ಕಾರ್ಡಿಫ್‌‌, ಮ್ಯಾಂಚೆಸ್ಟರ್‌‌‌ ಮತ್ತು ಎಡಿನ್‌ಬರೊಗಳಲ್ಲಿಯೂ ಶಾಖಾ ಕಚೇರಿಗಳಿವೆ.
2009ರ ಜೂನ್‌ನಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ನಲ್ಲಿ 400-500 ನೌಕರಿಯನ್ನು ಕಡಿತಗೊಳಿಸಲಾಗುವುದು ಎಂದು ಪ್ರಕಟಿಸಲಾಯಿತು. ಇದು ಸಂಸ್ಥೆಯ ವ್ಯಾಪಕ ಪುನರ್‌ರಚನೆಯ ಭಾಗವಾಗಿದ್ದು, ಬ್ಯಾಕ್‌-ಆಫೀಸ್‌ ಕೆಲಸಗಳನ್ನು ಹೊರಗುತ್ತಿಗೆ ಕೊಡುವುದನ್ನು ಮತ್ತು ಬ್ರಿಟನ್ನಿನಲ್ಲಿ ಅವರ ಪ್ರಾದೇಶಿಕ ಕಾರ್ಯಾಚರಣೆಯನ್ನು ಇನ್ನಷ್ಟು ಕೇಂದ್ರೀಕರಣಗೊಳಿಸುವುದನ್ನು ಒಳಗೊಂಡಿರುತ್ತದೆ ಎನ್ನಲಾಗಿದೆ.
2009ರ ಸೆಪ್ಟೆಂಬರ್‌ನಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ನಿರ್ದೇಶಕರಾದ ರೆಬೆಕ್ಕಾ ವಾಲ್ಟನ್ 'ಮೊನೊಕಲ್‌' ನಿಯತಕಾಲಿಕದಲ್ಲಿ ಹೀಗೆ ಹೇಳಿದ್ದಾರೆ: "ಬ್ರಿಟಿಶ್‌ ಕೌನ್ಸಿಲ್‌ನ ಮುಖ್ಯ ಉದ್ದೇಶವಾದ ಸಾಂಸ್ಕೃತಿಕ ಸಂಬಂಧಗಳ ಜೊತೆಗೇ ಕಲೆಯನ್ನೂ ಉತ್ತೇಜಿಸಲು ನಾವು ನಿಜಕ್ಕೂ ತುಂಬ ಶ್ರಮಿಸುತ್ತಿದ್ದೇವೆ.   ಗಡಿಗಳ ಆಚೆ ಈಚೆ ಸಂವಾದ, ಚರ್ಚೆಯನ್ನು ಹುಟ್ಟುಹಾಕಲು ಕಲೆಗಳು ಅತ್ಯಂತ ಶಕ್ತಿಶಾಲಿ ಸಾಧನಗಳಾಗಿವೆ.   ವಿದೇಶಾಂಗ ಕಚೇರಿಯ ಸದಸ್ಯರೊಬ್ಬರು ಕಲೆಗಳು ಈಗ ಟೂಲ್‌ಕಿಟ್‌ನಲ್ಲಿರುವ ಅನುಮೋದನೆಗಳಷ್ಟೇ ಮಹತ್ವದ್ದು ಎಂದು ಮೊದಲ ಬಾರಿಗೆ ಹೇಳುವುದನ್ನು ನಾನು ಇತ್ತೀಚೆಗಷ್ಟೇ ಕೇಳಿಸಿಕೊಂಡೆ.   ಜನರು ಬ್ರಿಟನ್‌ನತ್ತ ಹೆಚ್ಚು ಒಲವು ಬೆಳೆಸಿಕೊಳ್ಳಬೇಕು ಮತ್ತು ವಿಶ್ವದಲ್ಲಿ ಬ್ರಿಟನ್ನಿನ ಧನಾತ್ಮಕ ಅನುಕೂಲಗಳ ಕುರಿತು ಹೆಚ್ಚು ಸಂವೇದನಾಶೀಲರಾಗಬೇಕೆಂದು ನಾವು ಬಯಸುತ್ತೇವೆ.   ನಾವು ಬಿಆರ್‌ಐಸಿ (ಬ್ರೆಜಿಲ್‌, ರಷ್ಯಾ, ಭಾರತ ಮತ್ತು ಚೀನಾ) ದೇಶಗಳ ಮೇಲೆ ಹೆಚ್ಚು ಗಮನ ಕೇಂದ್ರೀಕರಿಸ ಬಯಸುತ್ತೇವೆ.   ರಾಜಕೀಯವಾಗಿ ರಷ್ಯಾ ಸ್ವಲ್ಪ ಕಠಿಣವಾದ ಪ್ರದೇಶ.   ಗಲ್ಫ್‌ ದೇಶಗಳಲ್ಲಿ ಕೂಡ ನಮ್ಮ ಉಪಸ್ಥಿತಿ ಈಗಷ್ಟೇ ಬೆಳೆಯುತ್ತಿದೆ. ನಾವು ಅಲ್ಲಿ ನಾಟಕರಚನೆ ಅಭಿವೃದ್ಧಿ ಕೆಲಸವನ್ನು ವಿಸ್ತರಿಸುತ್ತಿದ್ದೇವೆ, ಅದು ಯುವ ಜನರಿಗೆ ಆಸಕ್ತಿಯ ಕ್ಷೇತ್ರಗಳ ಕುರಿತು ಬರೆಯುವುದರ ಕುರಿತಾಗಿದ್ದು, ಅವರ ಆಸಕ್ತಿಯನ್ನು ಯಾವುದು ಹಿಡಿದಿಡಬಲ್ಲದು ಎಂದು ನೋಡುವುದಾಗಿದೆ. ಸಮೀಪಪ್ರಾಚ್ಯ ಮತ್ತು ಉತ್ತರ ಆಫ್ರಿಕಾಗಳಿಂದ ರಾಯಲ್‌ ಕೋರ್ಟ್‌ನಲ್ಲಿ ಓದುವಿಕೆಯನ್ನು ಆರಂಭಿಸಿದ್ದೇವೆ ಮತ್ತು ಇದನ್ನು ಗಲ್ಫ್‌ನಲ್ಲಿಯೂ ನಡೆಸಲು ನಾವು ಬಯಸಿದ್ದೇವೆ. ಒಂದು ದೇಶವಾಗಿ ನಾವು ದೀರ್ಘಕಾಲೀನ ವಿಷಯವನ್ನು ಹೊಂದಿದ್ದೇವೆ; ಅಬು ದಾಬಿಯಲ್ಲಿ ಫ್ರಾನ್ಸ್‌ನ ಲೋವ್‌ರೆ ಇದ್ದಂತೆ, ಒಂದು ನಗರದ ವಾತಾವರಣವನ್ನು ಸ್ವಲ್ಪ ಆಂತರಿಕವಾಗಿ ಅದು ಬದಲಿಸುವಂತಿದ್ದರೆ, ಬ್ರಿಟನ್‌ ಇನ್ನೂ ದೊಡ್ಡ ಯೋಜನೆಗಳನ್ನು ಮಾಡುವ ಅಗತ್ಯವಿದೆ ಎಂದು ನಾನು ಯೋಚಿಸುವ ಸಂದರ್ಭಗಳಿವೆ." (ಮೊನೊಕಲ್‌ ಸಂಚಿಕೆ 26, ಸಂಪುಟ 3 ಸೆಪ್ಟೆಂಬರ್‌ 2009).
ಮೊನೊಕಲ್‌ ನಿಯತಕಾಲಿಕವು 2010ರ ಡಿಸೆಂಬರ್‌ನಲ್ಲಿ ಮಾಡಿದ 'ಸಾಫ್ಟ್‌ ಪವರ್‌' ಸಮೀಕ್ಷೆಯಲ್ಲಿ ಫ್ರಾನ್ಸ್‌ನ 'ಅಲಿಯಾನ್ಸ್‌ ಫ್ರಾಂಕಾಯಿಸ್‌' ಸಂಪರ್ಕಜಾಲವನ್ನು 'ಎರಡನೆಯ' ಸ್ಥಾನದಲ್ಲಿದೆ ಎನ್ನಲಾಗಿದೆ. ಅದು ಬ್ರಿಟನ್ನಿನ 'ಸಾಫ್ಟ್‌ ಪವರ್‌' ಅನ್ನು ಫ್ರಾನ್ಸ್‌ಗೆ ಸಮನಾಗಿ ಶ್ರೇಣಿ ನೀಡುವಾಗ ಬ್ರಿಟಿಶ್‌ ಕೌನ್ಸಿಲ್‌ನ ಚಟುವಟಿಕೆಗಳ ಯಾವುದೇ ನಿರ್ದಿಷ್ಟ ಉಲ್ಲೇಖವನ್ನು ಕೈಬಿಟ್ಟಿದೆ. 'ಮೊನೊಕಲ್‌'ನ ಅದೇ ಸಂಚಿಕೆಯು ಪ್ರತ್ಯೇಕ ಲೇಖನದಲ್ಲಿ ಸ್ವೀಡನ್ನಿನ ಖಾಸಗಿ ಕಂಪನಿ ಇಎಫ್‌ (ಇಂಗ್ಲಿಶ್‌ ಫರ್ಸ್ಟ್) ಇಂಗ್ಲಿಶ್ ಭಾಷೆಯನ್ನು ಬೋಧನೆಯನ್ನು ಉತ್ತೇಜಿಸುವಲ್ಲಿ ವಹಿಸಿದ ಪ್ರಮುಖ ಪಾತ್ರವನ್ನು ಎತ್ತಿತೋರಿಸಿದೆ. ಬ್ರಿಟನ್ನಿನ 'ಸಾಫ್ಟ್‌ ಪವರ್‌' ಮೆಟ್ರಿಕ್ಸ್‌ನ ತನ್ನ ಪಟ್ಟಿಯಲ್ಲಿ ಬಿಬಿಸಿ ವರ್ಲ್ಡ್ ಸರ್ವಿಸ್‌ನ ಮುಖ್ಯ ಪಾತ್ರವನ್ನು ಸೇರಿಸಿದೆ:
http://www.monocle.com/sections/affairs/Magazine-Articles/The-new-soft-sell---Global/
ಬ್ರಿಟಿಶ್‌ ಕೌನ್ಸಿಲ್‌-ನಡೆಸುವ ಚಟುಟಿಕೆಗಳಾದ ಲಿಬಿಯಾದಲ್ಲಿ ಶಾಂತಿಪಾಲನಾ ಇಂಗ್ಲಿಶ್ ಯೋಜನೆಗಳು ಎಫ್‌ಸಿಒ, ಅಂತಾರಾಷ್ಟ್ರೀಯ ಅಭಿವೃದ್ಧಿ ಇಲಾಖೆ ಮತ್ತು ರಕ್ಷಣಾ ಇಲಾಖೆಗಳಿಂದ ಅನುದಾನ ಪಡೆಯುತ್ತವೆ - ಮತ್ತು ಬ್ರಿಟಿಶ್‌ ಕೌನ್ಸಿಲ್‌ನ ಖಾಸಗಿ ವಲಯದ ವಿಮರ್ಶಕರು ಈ ಕುರಿತು ಹುಬ್ಬೇರಿಸುವುದನ್ನು ಮುಂದುವರೆಸಿದ್ದಾರೆ.
ಇತಿಹಾಸ
1920ರ ಕೊನೆಯ ಭಾಗದಲ್ಲಿ ಫ್ರೆಂಚ್‌, ಜರ್ಮನ್‌ ಮತ್ತು ಇಟಾಲಿಯನ್ನರ ಅಧಿಕೃತ ಸಾಂಸ್ಕೃತಿಕ ಸಂಸ್ಥೆಗಳು ಸಾಕಷ್ಟು ಯಶಸ್ವಿಯಾಗಿದ್ದು ವಿದೇಶಾಂಗ ಕಚೇರಿ(ಫಾರಿನ್ ಆಫೀಸ್‌ ಅಥವಾ ಫಾರಿನ್ ಆಂಡ್ ಕಾಮನ್‌ವೆಲ್ತ್‌ ಆಫೀಸ್‌)ಯಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ಹುಟ್ಟುಹಾಕಲು ಪ್ರಚೋದನೆಯಾಯಿತು. ನಂತರ ಕೆಲವು ಸಮಾನ ಮನಸ್ಕ ವ್ಯಕ್ತಿಗಳೊಡನೆ ಸೇರಿ ಅವರು 1934ರಲ್ಲಿ "ಬೇರೆ ದೇಶಗಳೊಂದಿಗೆ ಸಂಬಂಧಗಳಿಗಾಗಿ ಬ್ರಿಟಿಶ್‌ ಸಮಿತಿ" ಎಂಬ ಸಂಸ್ಥೆಯನ್ನು ಸ್ಥಾಪಿಸಿದರು. "ಸಮಿತಿ" ಎಂಬ ಪದವನ್ನು ಬಹುಬೇಗನೆ ಕೈಬಿಡಲಾಯಿತು ಮತ್ತು ಅದು "ಬೇರೆ ದೇಶಗಳೊಂದಿಗೆ ಸಂಬಂಧಗಳಿಗಾಗಿ ಬ್ರಿಟಿಶ್‌ ಕೌನ್ಸಿಲ್‌" ಎಂದಾಯಿತು. ಆರಂಭದಲ್ಲಿ ಸಮಿತಿಯ ಕೆಲಸಗಳು ಎರಡು ಕ್ಷೇತ್ರಗಳಿಗೆ ಕೇಂದ್ರಿತವಾಗಿದ್ದವು, ವಿದೇಶಗಳಲ್ಲಿ ಇಂಗ್ಲಿಶ್‌ ಶಿಕ್ಷಣವನ್ನು ಬೆಂಬಲಿಸುವುದು ಮತ್ತು ಉಪನ್ಯಾಸ ಪ್ರವಾಸಗಳು, ಸಂಗೀತ ತಂಡಗಳು ಮತ್ತು ಕಲಾ ಪ್ರದರ್ಶನಗಳ ಮೂಲಕ ಬ್ರಿಟಿಶ್ ಸಂಸ್ಕೃತಿಯನ್ನು ಪ್ರಸಾರ ಮಾಡುವುದು. ಮೊದಲು ಗಮನಕೇಂದ್ರೀಕರಿಸಿದ ಭೌಗೋಳಿಕ ಪ್ರದೇಶವೆಂದರೆ ಮೆಡಿಟರೇನಿಯನ್ ಮತ್ತು ಮಧ್ಯ ಪ್ರಾಚ್ಯ, ನಂತರ ಯೂರೋಪ್‌ನಲ್ಲಿರುವ ಬಡದೇಶಗಳು ಮತ್ತು ನಂತರದಲ್ಲಿ ಲ್ಯಾಟಿನ್ ಅಮೆರಿಕಾ ಆಗಿತ್ತು. 1936ರಲ್ಲಿ, ಸಂಸ್ಥೆಯ ಹೆಸರನ್ನು ಅಧಿಕೃತವಾಗಿ "ಬ್ರಿಟಿಶ್‌ ಕೌನ್ಸಿಲ್‌(ಬ್ರಿಟಿಶ್ ಕೌನ್ಸಿಲ್‌)" ಎಂದು ಸಂಕ್ಷಿಪ್ತಗೊಳಿಸಲಾಯಿತು. ಕೌನ್ಸಿಲ್‌ ಅನೇಕ ಬ್ರಿಟಿಶ್‌ ದೂತಾವಾಸ(ಕಾನ್ಸುಲೇಟ್‌)ಗಳ ಮೂಲಕ ಕೆಲಸ ಮಾಡಿತು. ಆದರೆ ನಂತರದಲ್ಲಿ 1938ರಲ್ಲಿ ಈಜಿಪ್ತ್‌ನಲ್ಲಿ ಆರಂಭಿಸಿ, ವಿವಿಧ ದೇಶಗಳಲ್ಲಿ ತನ್ನ ಸ್ವಂತ ಕಚೇರಿಗಳನ್ನು ತೆರೆಯಲಾರಂಭಿಸಿತು. ಕೌನ್ಸಿಲ್‌ನ ಹೊರದೇಶದ ಅಂಗಸಂಸ್ಥೆಗಳು ಸ್ಥಳೀಯ ಸ್ಥಿತಿಗತಿಗಳು, ಅವಕಾಶಗಳು ಮತ್ತು ಬ್ರಿಟಿಶ್ ಪ್ರಯತ್ನಗಳ ಕುರಿತು ತೆರೆದಮನಸ್ಸು ಕುರಿತು ಮಾಹಿತಿಗಳನ್ನು ಸಂಗ್ರಹಿಸಿದವು. ಈ ಮಾಹಿತಿಗಳನ್ನು ಲಂಡನ್ನಿನಲ್ಲಿ ಕ್ರೋಡೀಕರಿಸಲಾಯಿತು. ಈ "ಮಾಹಿತಿ" ಸೌಲಭ್ಯಗಳನ್ನು ವಿಶ್ವ ಸಮರ IIರ ಆರಂಭದಲ್ಲಿ 1939ರಲ್ಲಿ ಹೊಸದಾಗಿ ರಚಿಸಲಾಗಿದ್ದ ಮಾಹಿತಿ ಸಚಿವಾಲಯಕ್ಕೆ ವರ್ಗಾಯಿಸಲಾಯಿತು.
ಯುದ್ಧದ ಅವಧಿಯಲ್ಲಿ ತಟಸ್ಥ ಸ್ವೀಡನ್‌, ಪೋರ್ಚುಗಲ್‌ ಮತ್ತು ಸ್ಪೈನ್‌ ದೇಶಗಳನ್ನು ಹೊರತುಪಡಿಸಿ, ಯೂರೋಪ್‌ ಮತ್ತು ಮಧ್ಯಪ್ರಾಚ್ಯದ ಹೆಚ್ಚಿನ ಕಚೇರಿಗಳನ್ನು ಮುಚ್ಚಲಾಯಿತು. ಬದಲಿಗೆ, ಇಂಗ್ಲೆಂಡ್‌ನಲ್ಲಿದ್ದ ನಿರಾಶ್ರಿತರ ಶಿಬಿರಗಳಲ್ಲಿ ಮತ್ತು ಅಲ್ಲಿದ್ದ ಮಿತ್ರಕೂಟದ ಸೈನಿಕರಿಗೆ ಶೈಕ್ಷಣಿಕ ಅವಕಾಶಗಳನ್ನು ಒದಗಿಸಲಾಯಿತು. 1939ರಲ್ಲಿ, ಈ ಸೇವೆಗಳನ್ನು ನಿರ್ವಹಣೆ ಮಾಡಲು "ನಿವಾಸಿ ವಿದೇಶೀಯರ ವಿಭಾಗ'ವನ್ನು ಸ್ಥಾಪಿಸಲಾಯಿತು.  ಯುದ್ಧದ ಅಂತ್ಯದ ಸಮಯದಲ್ಲಿ  ಲಂಡನ್‌, ಲಿವರ್‌ಪೂಲ್‌‌, ಮ್ಯಾಂಚೆಸ್ಟರ್‌‌‌, ಬರ್ಮಿಂಗ್‌ಹ್ಯಾಮ್‌‌, ಆಕ್ಸ್‌ಫರ್ಡ್‌, ಸ್ಟ್ರಾಟ್‌ಫೋರ್ಡ್‌-ಆನ್-ಅವೊನ್, ಮತ್ತು ಇಂಗ್ಲೆಂಡ್‌ನಲ್ಲಿ ವಿಲ್ಟನ್‌, ಎಡಿನ್‌ಬರೊ ಮತ್ತು ಸ್ಕಾಟ್‌ಲ್ಯಾಂಡ್‌ನಲ್ಲಿ ಲೀತ್‌ ಮತ್ತು ವೇಲ್ಸ್‌ನಲ್ಲಿ ಕಾರ್ಡಿಫ್‌‌ಗಳಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ಸಹಾಯ ಕೇಂದ್ರಗಳು ಇದ್ದವು. ಜೊತೆಗೆ ಅತಿಥಿ ವಿಜ್ಞಾನಿಗಳ ಸಂಘ ಮತ್ತು ಮಿತ್ರಕೂಟದ ವಕೀಲರ ವಿರಾಮಕೋಣೆಗಳ ಕೇಂದ್ರವೂ ಆಗಿದ್ದಿತು. 1940ರಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ಗೆ  VIನೇ ಜಾರ್ಜ್‌ ದೊರೆಯಿಂದ ಒಂದು ರಾಜ ಸನ್ನದನ್ನು ನೀಡಲಾಯಿತು. ಯುದ್ಧಾನಂತರ, ಬ್ರಿಟಿಶ್‌ ಕೌನ್ಸಿಲ್‌ ಯೂರೋಪ್‌ನ ಪುನರ್‌ನಿರ್ಮಾಣದಲ್ಲಿ ತೀವ್ರವಾಗಿ ತೊಡಗಿಸಿಕೊಂಡಿತು. ಆದರೆ ಬೇರೆ ಅನೇಕ ಸ್ಥಳಗಳಲ್ಲಿದ್ದ ತನ್ನ ಕಚೇರಿಗಳನ್ನು ಹಣಕಾಸಿನ ಕೊರತೆಯಿಂದಾಗಿ ಮುಚ್ಚಿತು. ಈ ಕ್ರಮಗಳಲ್ಲಿ ಮೊದಲನೆಯದಾಗಿ, 1944ರ ಆಗಸ್ಟ್‌ನಲ್ಲಿ, ಪ್ಯಾರಿಸ್‌ ವಿಮೋಚನೆ ನಂತರ, ಆಸ್ಟಿನ್ ಗಿಲ್‌ ಅವರನ್ನು ಪ್ಯಾರಿಸ್‌ ಕಚೇರಿಯನ್ನು ಪುನಾಸ್ಥಾಪಿಸಲು ಕಳುಹಿಸಿಕೊಡಲಾಯಿತು. ನಂತರ ಕೆಲವೇ ದಿನಗಳಲ್ಲಿ ಅಲ್ಲಿಗೆ ಓಲ್ಡ್‌ ವಿಕ್ ಕಂಪನಿ, ಜ್ಯುಲಿಯನ್ ಹಕ್ಸ್‌ಲೆ ಮತ್ತು ಟಿ.ಎಸ್‌. ಎಲಿಯಟ್ ಅವರ ಪ್ರವಾಸವನ್ನು ಏರ್ಪಡಿಸಲಾಯಿತು ನಿರಾಶ್ರಿತರು ಮನೆಗೆ ತೆರಳುತ್ತಿದ್ದಂತೆ, ದೇಶದೊಳಗಿನ ಅರ್ಧದಷ್ಟು ಸಂಸ್ಥೆಗಳು ಮುಚ್ಚಿದವು, ಆದರೆ ಇನ್ನುಳಿದವು ವಿದೇಶೀ ವಿದ್ಯಾರ್ಥಿಗಳಿಗೆ ಮತ್ತು ಕಿರು-ಭೇಟಿ ನೀಡುವ ಪ್ರವಾಸಿಗರಿಗೆ ಸಹಾಯ ಒದಗಿಸುವ ಹೊಸ ಧ್ಯೇಯವನ್ನು ಕೈಗೆತ್ತಿಕೊಂಡವು.
ಪುನರ್‌ನಿರ್ಮಾಣದ ಪ್ರಯತ್ನಗಳ ನಂತರ, ವಿದೇಶಾಂಗ ಕಚೇರಿಯಿಂದ ಬರುತ್ತಿದ್ದ ಅನುದಾನ ಕಡಿಮೆಯಾಯಿತು ಮತ್ತು ಪೂರ್ವ ಯೂರೋಪ್‌, ಚೀನಾ, ಮತ್ತು ಪರ್ಷಿಯಾ ಸೇರಿದಂತೆ ಅನೇಕ ದೇಶಗಳಲ್ಲಿರುವ ಬ್ರಿಟಿಶ್‌ ಕೌನ್ಸಿಲ್‌ ಕಚೇರಿಗಳನ್ನು ರಾಜಕೀಯ ಕಾರಣಗಳಿಂದಾಗಿ ಹಿಂತೆಗೆದುಕೊಳ್ಳುವುದು ಅನಿವಾರ್ಯವಾಯಿತು. ಒಟ್ಟಾರೆಯಾಗಿ ವಿಶ್ವ-ವ್ಯಾಪಿ ಸಂಪರ್ಕಜಾಲವು ಕೆಟ್ಟುಹೋಯಿತು. ಬ್ರಿಟಿಶ್‌ ಕೌನ್ಸಿಲ್‌ ಮೂಲೋದ್ದೇಶ (ರೆಸಾಙ ಡೆಟ್ರೆ) ಕ್ಕೆ ನಾಲ್ಕು ಸರ್ಕಾರಗಳ ವಿಶ್ಲೇಷಣಾ ಸಮಿತಿಗಳ ಸರಣಿಯಿಂದ ಆಘಾತ ಒದಗಿತು, ಅವೆಂದರೆ ಕ್ರಮವಾಗಿ ಡ್ರೊಗೆಡಾ, ಹಿಲ್, ವೊಸ್ಪರ್ ಮತ್ತು ಡಂಕನ್‌ ವರದಿಗಳು. ಬ್ರಿಟಿಶ್‌ ಕೌನ್ಸಿಲ್‌ ಉಳಿಯಿತು, ಆದರೆ ಸ್ವಲ್ಪ ಕೆಳಮಟ್ಟಕ್ಕಿಳಿಯಿತು.
ಖರ್ಚುಗಳ ಹಗರಣ
ಮಾರ್ಕ್‌ ಲಾಂಕಾಸ್ಟರ್‌, ಮೈಕೇಲ್ ಮಾರ್ಟಿನ್‌ (ರಾಜಕಾರಣಿ), ಮತ್ತು ಇನ್ನಿತರ ಸಂಸದರು ತೆರಿಗೆದಾರರ ಅನುದಾನ ಪಡೆದ ಬ್ರಿಟಿಶ್‌ ಕೌನ್ಸಿಲ್‌ ಪ್ರವಾಸಗಳಿಗಾಗಿ ವ್ಯಯಿಸಿದ ಖರ್ಚುಗಳ ಗಲಭೆಯಲ್ಲಿ ಭಾಗಿಯಾಗಿದ್ದರು. 2008ರಲ್ಲಿ ಮಾರ್ಕ್‌ ಲಾಂಕಾಸ್ಟರ್‌ ಬ್ಯಾಂಕಾಕ್‌ಗೆ ಬ್ರಿಟಿಶ್‌ ಕೌನ್ಸಿಲ್‌ನೊಂದಿಗೆ ಎರಡು ದಿನಗಳ ವಿಚಾರಸಂಕಿರಣಕ್ಕಾಗಿ 5,018 ಪೌಂಡ್‌ ವೆಚ್ಚದಲ್ಲಿ ಬ್ಯುಸಿನೆಸ್‌ ದರ್ಜೆಯಲ್ಲಿ ವಿಮಾನಯಾನ ಮಾಡಿದ್ದರು. ಲೇಬರ್‌ ಪಕ್ಷದ ಸಂಸದ ಸ್ಯಾಲ್ಲಿ ಕೀಬಲ್‌ ಎಕಾನಮಿ ದರ್ಜೆಯಲ್ಲಿ ವಿಮಾನದಲ್ಲಿ ಪ್ರಯಾಣಿಸಿ, ನಂತರ ಬ್ಯುಸಿನೆಸ್‌ ದರ್ಜೆಯಲ್ಲಿ ಮರಳಿ, ಒಟ್ಟು 2,452 ಪೌಂಡ್ ಖರ್ಚು ಮಾಡಿದ್ದರು. ಸಂಸದರು ಸಾಮಾನ್ಯವಾಗಿ ಹೊರಗಿನ ಸಂಸ್ಥೆಗಳಿಂದ ಪಡೆಯುವ ಸೌಲಭ್ಯಗಳನ್ನು ಘೋಷಿಸಲೇಬೇಕು. ಜೊತೆಗೆ ಉಡುಗೊರೆಗಳಿಗೆ ಅಗತ್ಯಕ್ರಮಗಳಿಂದ ವಿನಾಯಿತಿ ಪಡೆಯುವ ಅಂಗಸಂಸ್ಥೆಗಳ ಪಟ್ಟಿಯಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ಇಲ್ಲ. ಈ ಪ್ರವಾಸಗಳ ಕುರಿತು ಮಾಹಿತಿ ಬಿಡುಗಡೆ ಮಾಡುವುದನ್ನು ತಡೆಯುವ ವಿಶೇಷ ಪ್ರಮಾಣಪತ್ರಕ್ಕೆ "ಪಾರ್ಲಿಮೆಂಟರಿ ಸೌಲಭ್ಯ" ಎಂದು ಉಲ್ಲೇಖಿಸಿ, ಶ್ರೀ. ಮಾರ್ಟಿನ್‌ ಅವರು ಸಹಿ ಹಾಕಿದರು. ಇದನ್ನು ಎಲ್ಲ ಪಕ್ಷಗಳ ಸಂಸದರು ಮತ್ತು ನಾಗರಿಕ ಸ್ವಾತಂತ್ರ್ಯ ವಕೀಲರುಗಳು ನಿಂದಿಸಿದರು.
2010ರ ಜೂನ್‌ನಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ಮುಖ್ಯ ಕಾರ್ಯನಿರ್ವಹಣಾಧಿಕಾರಿ ಮಾರ್ಟಿನ್‌ ಡೇವಿಡ್‌ಸನ್‌ ಘೋಷಿಸಲಾದ ಖರ್ಚುಗಳು ಸಹಜವಾಗಿಯೇ ಲಂಡನ್‌ನಲ್ಲಿ ರಾತ್ರಿ ಉಳಿಯುವುದಕ್ಕೆ ಇರುವ ಬ್ರಿಟಿಶ್‌ ಕೌನ್ಸಿಲ್‌ನ ಸ್ವಂತ ಆಂತರಿಕ ನಿಯಮಗಳನ್ನೇ ಉಲ್ಲಂಘಿಸಿವೆ ಎಂಬ ಮಾಧ್ಯಮಗಳ ಟೀಕೆ ಎದುರಿಸಿದರು. http://www.thisislondon.co.uk/standard/article-23835659-british-council-boss-defends-pound-4600-hotel-expenses.do
ಬೋಧನೆ
53 ದೇಶಗಳಲ್ಲಿ ಒಟ್ಟು 70 ಬ್ರಿಟಿಶ್‌ ಕೌನ್ಸಿಲ್‌ ಬೋಧನಾ ಕೇಂದ್ರಗಳಿವೆ. ಇವು 2006/07ರಲ್ಲಿ 1,189,000 ತರಗತಿ ಗಂಟೆಗಳನ್ನು 300,000 ಕಲಿಕಾದಾರರಿಗೆ ಕಲಿಸಿವೆ. ಬ್ರಿಟಿಶ್‌ ಕೌನ್ಸಿಲ್‌ 'ವಿಶ್ವದ ಅತಿದೊಡ್ಡ ಇಂಗ್ಲಿಶ್‌‌ ಭಾಷೆ ಬೋಧನಾ ಸಂಸ್ಥೆ' ಎನ್ನಲಾಗಿದೆ.
ಇದರ ಪರೀಕ್ಷಾ ಕೇಂದ್ರಗಳಲ್ಲಿ,  ಬ್ರಿಟಿಶ್‌ ಕೌನ್ಸಿಲ್‌ ಪ್ರತಿವರ್ಷ  1.5 ದಶಲಕ್ಷ ಬ್ರಿಟನ್ನಿನ ಪರೀಕ್ಷೆಗಳನ್ನು ಸುಮಾರು ಒಂದು ದಶಲಕ್ಷ ಅಭ್ಯರ್ಥಿಗಳಿಗೆ ನಡೆಸುತ್ತದೆ. ಹೊರದೇಶಗಳಲ್ಲಿ ಲಭ್ಯವಿರುವ ವೃತ್ತಿಪರ ಅರ್ಹತೆಗಳ ಶ್ರೇಣಿಯನ್ನು ವಿಸ್ತರಿಸುವ ನಿಟ್ಟಿನಲ್ಲಿ ಇದು ಬ್ರಿಟನ್ನಿನ ಪ್ರಶಸ್ತಿ ಅಂಗಸಂಸ್ಥೆಗಳೊಂದಿಗೆ ಕೆಲಸ ಮಾಡುತ್ತಿದೆ. ಕೌನ್ಸಿಲ್‌ ಸಿಒಬಿಐಎಸ್‌, ಎನ್‌ಎಬಿಎಸ್‌ಎಸ್‌, ಮತ್ತು ಅಂತಾರಾಷ್ಟ್ರೀಯ ಶಾಲೆಗಳ ಐರೋಪ್ಯ ಕೌನ್ಸಿಲ್‌ (ಯೂರೋಪಿಯನ್ ಕೌನ್ಸಿಲ್ ಆಫ್ ಇಂಟರ್‌ನ್ಯಾಶನಲ್‌ ಸ್ಕೂಲ್ಸ್‌)  ಇತ್ಯಾದಿ ಸಂಸ್ಥೆಗಳ ಮೂಲಕ ಅಂತಾರಾಷ್ಟ್ರೀಯವಾಗಿ ಕಾರ್ಯನಿರ್ವಹಿಸುವ ಬ್ರಿಟಿಶ್‌ ಶಾಲೆ ಮೇಲ್ವಿಚಾರಣೆಯನ್ನೂ ಮಾಡುತ್ತದೆ.
ಜಾಗತಿಕ ಐಇಎಲ್‌ಟಿಎಸ್‌ ಇಂಗ್ಲಿಶ್‌‌ ಭಾಷೆ ಪ್ರಮಾಣಕ (ಸ್ಟಾಂಡರ್ಡೈಸೇಶನ್‌) ಪರೀಕ್ಷೆಯನ್ನು ಕೇಂಬ್ರಿಜ್‌ ವಿಶ್ವವಿದ್ಯಾಲಯ ಇಎಸ್‌ಒಎಲ್‌ ಪರೀಕ್ಷೆಗಳು ಮತ್ತು ಐಡಿಪಿ ಎಜುಕೇಶನ್‌ ಆಸ್ಟ್ರೇಲಿಯಾ ಜೊತೆ ಸೇರಿ ಕೌನ್ಸಿಲ್ ಜಂಟಿಯಾಗಿ ನಡೆಸುತ್ತದೆ.
ಇಂಗ್ಲೆಂಡ್‌ನಲ್ಲಿರುವ ಶಾಲೆಗಳಲ್ಲಿ, ಬ್ರಿಟಿಶ್‌ ಕೌನ್ಸಿಲ್‌ ಶಿಕ್ಷಣ ಇಲಾಖೆಯೊಂದಿಗೆ ಸೇರಿ ಮೂರು ದಶಲಕ್ಷ ಮಕ್ಕಳು ಇಂಟರ್‌ನ್ಯಾಶನಲ್‌ ಸ್ಕೂಲ್‌ ಪ್ರಶಸ್ತಿಯನ್ನು ಗಳಿಸಲು ಸಹಾಯ ಮಾಡುವ ನಿಟ್ಟಿನಲ್ಲಿ ಕೆಲಸ ಮಾಡುತ್ತದೆ, ಈ ಪ್ರಶಸ್ತಿಯು "ಬೇರೆ ಸಂಸ್ಕೃತಿಗಳ ಅರ್ಥೈಸಿಕೊಳ್ಳುವಿಕೆ ಮತ್ತು ಆಸ್ವಾದನೆಯನ್ನು" ಹೆಚ್ಚಿಸಲು ಸಹಾಯ ಮಾಡುತ್ತದೆ. 2,700 ಬ್ರಿಟನ್‌ ಶಾಲೆಗಳು ಈ ಪ್ರಶಸ್ತಿ ಸಾಧಿಸುವ ನಿಟ್ಟಿನಲ್ಲಿ ಕೆಲಸ ಮಾಡುತ್ತಿವೆ. ಬ್ರಿಟನ್‌ನಲ್ಲಿರುವ ಮಕ್ಕಳನ್ನು ಕರೆತಂದು ಆ ಪ್ರದೇಶದ ಮಕ್ಕಳೊಂದಿಗೆ ಒಡನಾಡುವಂತೆ ಮಾಡುವ ಸ್ಕೂಲ್‌ ಲಿಂಕ್ಸ್‌ ಯೋಜನೆಯನ್ನು ಮಧ್ಯಪ್ರಾಚ್ಯದಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ಕಾರ್ಯಗತಗೊಳಿಸಿದೆ. ಇದು ಬ್ರಿಟನ್‌ ಕುರಿತ ನಕಾರಾತ್ಮಕ ಗ್ರಹಿಕೆಗಳನ್ನು ಕಡಿಮೆಗೊಳಿಸಿ, "ಅಂತರ-ಸಾಂಸ್ಕೃತಿಕ ಸಂವಾದ"ಗಳನ್ನು ಪೋಷಿಸುತ್ತದೆ. ಇಂದಿನವರೆಗೆ,ಮಧ್ಯಪ್ರಾಚ್ಯದಲ್ಲಿರುವ 153 ಶಾಲೆಗಳು 53 ಸಹಭಾಗಿತ್ವದ ಯೋಜನೆಗಳಲ್ಲಿ ಭಾಗಿಯಾಗಿವೆ.
ವಿದೇಶಗಳಲ್ಲಿ ಕೆಲಸಗಳು
ಬ್ರಿಟನ್‌ ಒಳಗೆ ಬ್ರಿಟಿಶ್‌ ಕೌನ್ಸಿಲ್‌ ತಾಂತ್ರಿಕ ಅನುಭವಕ್ಕಾಗಿ ವಿದ್ಯಾರ್ಥಿಗಳ ವಿನಿಮಯದ ಅಂತಾರಾಷ್ಟ್ರೀಯ ಸಂಘ (ಐಎಇಎಸ್‌ಟಿಇ))ವನ್ನು ನಡೆಸುತ್ತದೆ. ಈ ಯೋಜನೆಯು ವಿಶ್ವಾದ್ಯಂತ ಸುಮಾರು 80 ದೇಶಗಳಲ್ಲಿ ಜಾರಿಯಲ್ಲಿದೆ ಮತ್ತು ವಿದ್ಯಾರ್ಥಿಗಳಿಗೆ ಬ್ರಿಟನ್ನಿನಲ್ಲಿ ಅಧ್ಯಯನ ಮಾಡುವ ವಿದ್ಯಾರ್ಥಿಗಳಿಗೆ ವಿದೇಶಗಳಲ್ಲಿ ಇಂಟರ್‌ನ್ಯಾಶನಲ್‌ ಪ್ಲೇಸ್‌ಮೆಂಟ್‌ ವರ್ಕಿಂಗ್‌ನ ಭಾಗವಾಗಿ ಇಂಟರ್ನ್‌ಶಿಪ್ ತೆಗೆದುಕೊಳ್ಳುವ ಅವಕಾಶ ಒದಗಿಸುತ್ತದೆ.
ಅಮೃತಾ ಶೇರ್ಗಿಲ್
ಅಮೃತಾ ಶೇರ್ಗಿಲ್ (ಜನವರಿ ೩೦, ೧೯೧೩, – ಡಿಸೆಂಬರ್ ೫, ೧೯೪೧) ಭಾರತದ ಪ್ರಸಿದ್ಧ ಕಲಾಕಾರರು ಹಾಗು ೨೦ನೆಯ ಶತಮಾನದ ಮಹಾನ್ ಮಹಿಳಾ ಚಿತ್ರಕಾರಿಣಿ ಎಂದು ಹೇಳಲಾಗುತ್ತದೆ. ಅಮೃತಾ ಶೇರ್ಗಿಲ್ ಅವರನ್ನು ಭಾರತದ ದುಬಾರಿ ಚಿತ್ರಕಾರಿಣಿ ಎಂದೂ ಹೇಳಲಾಗುತದೆ.
ಬ್ರಿಟಿಶ್‌ ಕೌನ್ಸಿಲ್‌
ವಿದೇಶಗಳಲ್ಲಿ ಕೆಲಸಗಳು
ಅತ್ಯುತ್ತಮ ಸಾಮರ್ಥ್ಯವುಳ್ಳ ವಿದೇಶೀ ಪದವಿಶಿಕ್ಷಣದ ವಿದ್ಯಾರ್ಥಿಗಳನ್ನು ನೇಮಿಸಿಕೊಳ್ಳಲು ಉದ್ಯೋಗದಾತರಿಗೂ ಈ ಕಾರ್ಯಕ್ರಮವು ಅವಕಾಶ ನೀಡುತ್ತದೆ. ಪ್ರಸ್ತುತ ಎಲೆಕ್ಟ್ರಿಕಲ್ ಎಂಜಿನಿಯರಿಂಗ್ ಪದವೀಧರರು ಅಥವಾ ಇನ್ನಿತರ ಕ್ಷೇತ್ರಗಳ ಪದವೀಧರರ ಕೊರತೆ ಎದುರಿಸುತ್ತಿರುವ ಉದ್ಯಮದಲ್ಲಿರುವ ಅನೇಕ ಕಂಪನಿಗಳಿಗೆ ಇದು ಕೆಲಸಗಾರರ ಒಂದು ಪ್ರಮುಖ ಮೂಲವನ್ನು ಒದಗಿಸುತ್ತದೆ.
ಅಮೃತಾ ಶೇರ್ಗಿಲ್
ವೃತ್ತಿಜೀವನ
೧೯೩೭ರಲ್ಲಿ ಅಮೃತಾ ಭಾರತಕ್ಕೆ ಹಿಂತಿರುಗಲು ನಿರ್ಧರಿಸಿದರು. ಭಾರತಕ್ಕೆ ಬಂದಕೊಡಲೇ ಅವರಿಗೆ ಭಾರತೀಯ ಸಾಂಪ್ರದಾಯಿಕ ಕಲೆಯ ಪರಿಚಯವಾಯಿತು. ಅಂದು ಪ್ರಾರಂಭಗೊಂಡ ಭಾರತೀಯ ಸಾಂಪ್ರದಾಯಿಕ ಕಲೆಯ ಪ್ರೇಮ ಜೀವನದ ಕೊನೆಯವರೆಗೊ ಮುಂದುವರಿಯಿತು. ೧೯೩೬ರಲ್ಲಿ ವಿಮರ್ಶಕ ಹಾಗು ಸಂಗ್ರಹಕಾರ ಕಾರ್ಲ್ ಕಂಡಾಲವಾಲರವರು ಅಮೃತಾರಿಗೆ ಅವರ ಭಾರತೀಯ ಮೂಲದ ಹಾಗೂ ಅವರ ಕಲೆಯ ಬಗೆಗಿನ ಒಲವಿನ ಬಗ್ಗೆ ಪ್ರೋತ್ಸಾಹಿಸಿದರು. ಅಮೃತಾರ ಮೇಲೆ ಮೊಘಲಾಯಿ ಕಲೆ ಹಾಗೂ ಪಹಾರಿ ಕಲಾ ಶಾಲೆಗಳು ಪ್ರಭಾವ ಬೀರಿದವು ಜೊತೆಗೆ ಅಜಂತಾ ಗುಹೆಯ ಗೋಡೆಯ ಮೇಲಿನ ಚಿತ್ರಗಳು ಪ್ರಭಾವ ಬೀರಿದವು. ೧೯೩೭ರಲ್ಲಿ ಅವರು ದಕ್ಷಿಣ ಭಾರತದ ಪ್ರವಾಸ ಕೈಗೊಂಡರು. ೧೯೩೮ರಲ್ಲಿ ಅವರು ತಮ್ಮ ಪ್ರಥಮ ಸೋದರ ಬಾಂಧವ್ಯದ ಡಾ|| ವಿಕ್ಟರ್ ಇಗನ್ ರನ್ನು ಮದುವೆ ಆದರು. ನಂತರ ತಂದೆಯ ಊರಾದ ಉತ್ತರ ಪ್ರದೇಶದ ಘೊರಕ್ ಪುರದಲ್ಲಿರುವ ಸರಯಾದಲ್ಲಿ ನೆಲಸಿದರು. ೧೯೪೧ರಲ್ಲಿ ದಂಪತಿಗಳು ಲಾಹೊರ್ ಗೆ ವಲಸೆ ಹೋದರು. ಅವರು ಲಾಹೊರ್ ನ ೨೩, ಗಂಗಾರಾಮ್ ಮಾಂಶನ್ಸ್, ದ ಮಾಲ್, ಲಾಹೊರಲ್ಲಿ ನೆಲೆಸಿದ್ದರು. ಅವರು ತಮ್ಮ ಗಂಡಸರ ಹಾಗೂ ಹೆಂಗಸರ ಜೊತೆಗಿನ ಸಂಬಂಧಕ್ಕಾಗಿ ಪ್ರಖ್ಯಾತರಗಿದ್ದರು. ೧೯೪೧ರಲ್ಲಿ ತಮ್ಮ ಮೊದಲನೆಯ ಪ್ರದರ್ಶನದ ಕೆಲವೇದಿನಗಳ ಮೊದಲು ಗಂಭೀರವಾಗಿ ಅಸ್ವಸ್ಥರಾದರು ಹಾಗೂ ಪ್ರಜ್ಞಾಶೂನ್ಯರಾದರು ಹಾಗೂ ಡಿಸೆಂಬರ್ ೬, ೧೯೪೧ರ ಮದ್ಯರಾತ್ರಿ ನಿಧನರಾದರು. ಅವರನ್ನು ಡಿಸೆಂಬರ್ ೭, ೧೯೪೧ರಂದು ಲಾಹೊರ್ನಲ್ಲಿ ಸಮಾಧಿ ಮಾಡಲಾಯಿತು.
ಬ್ರಿಟಿಶ್‌ ಕೌನ್ಸಿಲ್‌
ಕ್ರೀಡಾ ಉತ್ಸವಗಳು
40 ದೇಶಗಳಲ್ಲಿರುವ ಪ್ಲೇಯಿಂಗ್‌ ಫೀಲ್ಡ್‌ಗಳಲ್ಲಿ ಯುವಜನರು ಹೊಸ ನಾಯಕತ್ವ ಮತ್ತು ತಂಡ-ನಿರ್ಮಾನದ ಕೌಶಲಗಳನ್ನು "ಡ್ರೀಮ್ಸ್‌+ಟೀಮ್ಸ್‌" ಕ್ರೀಡಾ ಉತ್ಸವಗಳ ಮೂಲಕ ಕಲಿತಿದ್ದಾರೆ ಎಂದು ಬ್ರಿಟಿಶ್‌ ಕೌನ್ಸಿಲ್‌ ಭರವಸೆ ಹೊಂದಿದೆ. ಈ ಯೋಜನೆಯು 5,500 "ಯುವ ನಾಯಕ"ರನ್ನು ತರಬೇತಿಗೊಳಿಸಿದೆ ಮತ್ತು 280,000 ಜನರನ್ನು ಅವರ ಶಾಲೆಗಳು ಮತ್ತು ಸಮುದಾಯಗಳಲ್ಲಿ ತಲುಪಿದೆ. "ಜಾಗತಿಕ ಪೌರತ್ವ"ಕ್ಕಾಗಿ ಸಿದ್ಧಗೊಳ್ಳಲು ಯುವ ಜನರಿಗೆ ಹೆಚ್ಚು ಸಹಾಯ ಮಾಡಲು ಬ್ರಿಟಿಶ್‌ ಕೌನ್ಸಿಲ್‌ ತನ್ನ ಚಟುವಟಿಕೆಗಳನ್ನು ವಿಸ್ತರಿಸುತ್ತಿದೆ.
ಅಮೃತಾ ಶೇರ್ಗಿಲ್
Paintings
ವರ್ಗ:ವರ್ಣಶಿಲ್ಪಿಗಳು ವರ್ಗ:ಚಿತ್ರಕಾರರು
ಬ್ರಿಟಿಶ್‌ ಕೌನ್ಸಿಲ್‌
ಶಾಂತಿಗಾಗಿ ಇಂಗ್ಲಿಶ್‌‌
"ಶಾಂತಿಪಾಲನಾ ಇಂಗ್ಲಿಶ್‌‌" ಆಫ್ರಿಕಾ ಮತ್ತು ಇನ್ನಿತರ ದೇಶಗಳಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ನ ಇಂಗ್ಲಿಶ್‌‌ ಭಾಷೆ ಕೆಲಸದ ಒಂದು ಪ್ರಮುಖ ಮತ್ತು ವೃದ್ಧಿಸುತ್ತಿರುವ ಅಂಶವಾಗಿದೆ. ಶಾಂತಿಪಾಲನಾ ಇಂಗ್ಲಿಶ್‌‌ ಯೋಜನೆಯು (PEP) ಸೇನಾ ಸಿಬ್ಬಂದಿಗಳ ಇಂಗ್ಲಿಶ್‌‌ ಭಾಷೆ ಕೌಶಲವನ್ನು ಉತ್ತಮಪಡಿಸಲು ವಿದೇಶಾಂಗ ಮತ್ತು ಕಾಮನ್‌ವೆಲ್ತ್‌ ಕಚೇರಿ ಮತ್ತು ರಕ್ಷಣಾ ಸಚಿವಾಲಯದೊಂದಿಗೆ ಕೆಲಸ ಮಾಡುತ್ತದೆ. ಪಿಇಪಿಯು ವಿಶ್ವಾದ್ಯಂತದ 28 ದೇಶಗಳ ಸುಮಾರು 50,000 ಸೇನಾ ಮತ್ತು ಪೊಲೀಸ್‌ ಸೇವೆಯ ಸಿಬ್ಬಂದಿಗಳನ್ನು ತರಬೇತಿಗೊಳಿಸಲು ಸಹಾಯ ಮಾಡಿದೆ. ಲಿಬಿಯಾ, ಇಥಿಯೋಪಿಯಾ ಮತ್ತು ಜಾರ್ಜಿಯಾ ಕೂಡ ಈ ದೇಶಗಳಲ್ಲಿ ಸೇರಿವೆ. ಶಾಂತಿಪಾಲನಾ ಇಂಗ್ಲಿಶ್‌‌ ಯೋಜನೆಯನ್ನು ಬ್ರಿಟಿಶ್‌ ಕೌನ್ಸಿಲ್‌ ನಿರ್ವಹಣೆ ಮಾಡುತ್ತದೆ ಮತ್ತು ಇದಕ್ಕೆ ಬ್ರಿಟನ್‌ ಸರ್ಕಾರವು ಜಾಗತಿಕ ಸಂಘರ್ಷ ತಡೆ ನಿಧಿಯಿಂದ ಹಣಕಾಸು ಒದಗಿಸುತ್ತದೆ.
ಆನ್‌ಲೈನ್‌ ಉಪಕ್ರಮಗಳು
2007ರಲ್ಲಿ, ಬ್ರಿಟಿಶ್‌ ಕೌನ್ಸಿಲ್‌ ಚೀನಾ ರೀಜನ್‌ ಕಚೇರಿಯು ಚೀನಾದ ಮುಖ್ಯನಗರಗಳು ಮತ್ತು ಹಾಂಗ್‌ಕಾಂಗ್‌ಗಳಲ್ಲಿ ಇಂಗ್ಲಿಶ್‌‌ ಕಲಿಯುವವರು ಮತ್ತು ಶಿಕ್ಷಕರಿಗಾಗಿ ಒಂದು ಹೊಸ ಸಮುದಾಯ ಅಂತರ್ಜಾಲತಾಣವನ್ನು ಆರಂಭಿಸಿದೆ. ಈ ತಾಣವು ಈಗಾಗಲೇ 30,000ಕ್ಕೂ ಅಧಿಕ ಸದಸ್ಯರನ್ನು ಹೊಂದಿದೆ. ಇಂಗ್ಲಿಶ್‌‌ ಆನ್‌ಲೈನ್‌ ಸಾಮಾಜಿಕ ಸಂಪರ್ಕಜಾಲ (ಸೋಷಿಯಲ್ ನೆಟ್‌ವರ್ಕಿಂಗ್‌) ಸೌಲಭ್ಯವನ್ನು ಹೊಂದಿದೆ, ಜೊತೆಗೆ ಇಂಗ್ಲಿಶ್‌‌ ಕಲಿಯುವವರಿಗೆ ಒಂದು ಶ್ರೇಣಿಯ ಪಾಡ್‌ಕಾಸ್ಟ್‌ಗಳನ್ನು ಹೊಂದಿದೆ-.
ಬ್ರಿಟಿಶ್‌ ಕೌನ್ಸಿಲ್‌ 2007ರ ಪ್ರಕಾರ ಇಂಗ್ಲಿಶ್‌‌ ಕಲಿಯುವವರಿಗೆ ಒಂದು ಶೈಕ್ಷಣಿಕ ದ್ವೀಪವನ್ನು ಹುಟ್ಟುಹಾಕಲು ಸೆಕೆಂಡ್‌ ಲೈಫ್‌ ಟೀನ್‌ ಗ್ರಿಡ್‌ ಅನ್ನು ಪ್ರವೇಶಿಸಿದೆ.
ಕೆಫೇಸ್‌ ಸೈಂಟಿಫಿಕ್ಸ್‌
ಬ್ರಿಟನ್‌ ಮತ್ತು ಇನ್ನಿತರ ದೇಶಗಳಲ್ಲಿ, ವಿಜ್ಞಾನದ ಕುರಿತು ಸೃಜನಶೀಲ ಕಲ್ಪನೆಗಳಲ್ಲಿ ಜನರನ್ನು ತೊಡಗಿಸಲು ಕೆಫೇಸ್‌ ಸೈಂಟಿಫಿಕ್ಸ್‌ ಎಂಬ, ಅನೌಪಚಾರಿಕ ಕಾರ್ಯಕ್ರಮಗಳನ್ನು ಬ್ರಿಟಿಶ್‌ ಕೌನ್ಸಿಲ್‌ ನಡೆಸುತ್ತದೆ. ಈ ಕಾರ್ಯಕ್ರಮವು ಕೆಫೆಗಳು, ಬಾರ್‌ಗಳು ಮತ್ತು ಪುಸ್ತಕದ ಅಂಗಡಿಗಳಲ್ಲಿ ನಡೆಯುತ್ತವೆ. ಇವು ಬ್ರಿಟನ್‌ ವಿಜ್ಞಾನಿ ಅಥವಾ ವಿಜ್ಞಾನ ಬರಹಗಾರರಿಂದ ಕಿರು ಭಾಷಣದೊಂದಿಗೆ ಆರಂಭವಾಗುತ್ತವೆ. ಈ ಕಾರ್ಯಕ್ರಮಗಳು ಭಾರತ ಮತ್ತು ಮಲೇಷಿಯದಷ್ಟು ದೂರದ ಪ್ರೇಕ್ಷಕರನ್ನು ಡಾರ್ವಿನ್‌ರಿಂದ ಡಿಎನ್‌ಎವರೆಗೆ, ಜಾಗತಿಕ ತಾಪಮಾನ ಏರಿಕೆಯಿಂದ ಕೃತಕ ಬುದ್ಧಿಮತ್ತೆಯವರೆಗೆ ವಿವಿಧ ಸಾಮಾಜಿಕ ಮತ್ತು ನೈತಿಕ ವಿಚಾರಗಳ ಕುರಿತು ಚರ್ಚಿಸಲು ಒಂದೆಡೆ ಸೇರುವಂತೆ ಮಾಡಿದೆ.
ಜೀರೋಕಾರ್ಬನ್‌ಸಿಟಿ (ಶೂನ್ಯಇಂಗಾಲನಗರ)
ಜೀರೋಕಾರ್ಬನ್‌ಸಿಟಿ ಯು ವಿಶ್ವದ ನಗರಗಳು ಎದುರಿಸುತ್ತಿರುವ ಹವಾಮಾನ ಬದಲಾವಣೆ ಮತ್ತು ಶಕ್ತಿಯ ಸವಾಲುಗಳು ಕುರಿತು ಜಾಗೃತಿ ಹುಟ್ಟುಹಾಕಲು ಬ್ರಿಟಿಶ್‌ ಕೌನ್ಸಿಲ್‌ ಆಯೋಜಿಸುವ ಜಾಗತಿಕ ಆಂದೋಲನವಾಗಿದೆ. ಕೌನ್ಸಿಲ್ ತನ್ನ ವಿಜ್ಞಾನದ ಕೆಲಸಗಳಿಗೆ ಹವಾಮಾನ ಬದಲಾವಣೆಯನ್ನು ಮುಖ್ಯ ವಿಷಯವನ್ನಾಗಿ ಆರಿಸಿಕೊಂಡಿದೆ,  "ಈ ಪ್ರಮುಖ ಸಮಸ್ಯೆಯನ್ನು ನಿಭಾಯಿಸುವಲ್ಲಿ ಬ್ರಿಟನ್‌ ತೋರಿಸುತ್ತಿರುವ ನಾಯಕತ್ವ ಮತ್ತು ಜಾಗತಿಕ ಸವಾಲುಗಳನ್ನು ಎದುರಿಸುವ ಪ್ರಯತ್ನಗಳನ್ನು ಪುನಶ್ಚೇತನಗೊಳಿಸಲು ಜಿ8 ಮತ್ತು ಇಯು ಪ್ರೆಸಿಡೆನ್ಸೀಸ್‌ಗಳನ್ನು ಬಳಸುವ ಪ್ರಧಾನ ಮಂತ್ರಿಯವರ ಬದ್ಧತೆಯನ್ನು ಎತ್ತಿಹಿಡಿಯಲು" ಕೌನ್ಸಿಲ್ ಇದನ್ನು ಆಯ್ಕೆ ಮಾಡಿಕೊಂಡಿದೆ. ಈ ಕಾರ್ಯಕ್ರಮವು ಒಂದು ಪ್ರವಾಸೀ ಪ್ರದರ್ಶನ, ಒಂದು ಆನ್‌ಲೈನ್‌ ಜಾಗತಿಕ ಚರ್ಚೆ ಮತ್ತು ಉಪನ್ಯಾಸಗಳು ಹಾಗೂ ವಿಚಾರಸಂಕಿರಣಗಳ ಒಂದು ಸರಣಿಗಳನ್ನು ಒಳಗೊಂಡಿದೆ. 62 ದೇಶಗಳು ಜೀರೋಕಾರ್ಬನ್‌ಸಿಟಿ ಕಾರ್ಯಕ್ರಮದಲ್ಲಿ ಭಾಗವಹಿಸಿವೆ ಮತ್ತು 2.5 ದಶಲಕ್ಷ ಜನರನ್ನು ಆಂದೋಲನದ ಮೂಲಕ ನೇರವಾಗಿ ತಲುಪಲಾಗಿದೆ.
ಪರಿಸರ, ಆಹಾರ ಮತ್ತು ಗ್ರಾಮೀಣ ವ್ಯವಹಾರಗಳ ಇಲಾಖೆಯ 2006ರ ಒಂದು ಯಶಸ್ವೀ ಯುವ ಆಂದೋಲನದ ನಂತರ, ಬ್ರಿಟಿಶ್‌ ಕೌನ್ಸಿಲ್‌ "ಹವಾಮಾನ ಬದಲಾವಣೆ ಚಾಂಪಿಯನ್ಸ್‌" ಕಾರ್ಯಕ್ರಮವನ್ನು ಆರಂಭಿಸಿತು. ಇದರಲ್ಲಿ ಜಿ8+5ಅನ್ನು ಪ್ರತಿನಿಧಿಸುವ 13 ದೇಶಗಳಿಂದ (ಪ್ರತಿ ದೇಶದಿಂದ ಮೂವರು) ಯುವ ಚಾಂಪಿಯನ್ನರನ್ನು ಆಯ್ಕೆ ಮಾಡಲಾಗುವುದು.[2] ಯೋಜನೆಯ ಗುರಿಯು ಈ ಯುವ ರಾಯಭಾರಿಗಳಿಗೆ ಹವಾಮಾನ ಬದಲಾವಣೆಯ ಪರಿಣಾಮಗಳು ಮತ್ತು ಅವರದೇ ಸಮುದಾಯಗಳಲ್ಲಿ ಇದಕ್ಕೆ ನಿವಾರಣೋಪಾಯಗಳ ಕುರಿತು ಜಾಗೃತಿಯನ್ನು ಹರಡಲು ಆಸ್ಪದ ಕಲ್ಪಿಸುವುದಾಗಿದೆ.
ಚಾಂಪಿಯನ್‌ಗಳು ಮೊದಲು 2008ರಲ್ಲಿ ಲಂಡನ್‌ಗೆ ಭೇಟಿ ನೀಡಿದರು. ಅಲ್ಲಿ ಅವರು ಜಿ8 ಪರಿಸರ ಸಚಿವರಿಗೆ ಮೂರು ಮಹತ್ವಾಕಾಂಕ್ಷೆಯ ಸವಾಲುಗಳನ್ನು ಅಭಿವೃದ್ಧಿಪಡಿಸಿದರು. ನಂತರ ವಿಶ್ವಾದ್ಯಂತದ ಯುವಜನರು ತಮ್ಮ ಇಷ್ಟದ ಸವಾಲಿಗೆ ಮತ ಹಾಕಿದರು. ಚಾಂಪಿಯನ್ನರು ಗೆದ್ದ ಆಯ್ಕೆಯನ್ನು ಜಪಾನಿನ ಕೋಬೆಯಲ್ಲಿ, "ಕೋಬೆ ಸವಾಲು" ಎಂದು ಪ್ರಸ್ತುತಪಡಿಸಿದರು. ಜೊತೆಗೆ ತಮ್ಮ ದೇಶಗಳಲ್ಲಿ ಒಂದು ಯೋಜನೆಯನ್ನು ಪೂರ್ಣಗೊಳಿಸಲು ಮತ್ತು ಅದರ ಪ್ರಗತಿಯ ಕುರಿತು ವರದಿಮಾಡಲು ಬದ್ಧರಾದರು.
ಯುವ ಸೃಜನಶೀಲ ವಾಣಿಜ್ಯೋದ್ಯಮಿ ಪ್ರಶಸ್ತಿ (ವೈಸಿಇ)
ವಿದೇಶಗಳಲ್ಲಿ ಸೃಜನಶೀಲ ಉದ್ಯಮಗಳೊಂದಿಗೆ ಬ್ರಿಟನ್‌ ಅನುಭವವನ್ನು ಉತ್ತೇಜಿಸುವ ಕಾರ್ಯದಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ಕೈಗೂಡಿಸಿದೆ. ಈ ಮೂಲಕ ವರ್ಷದ ಅಂತಾರಾಷ್ಟ್ರೀಯ ಯುವ ಪ್ರಕಾಶಕ, ಬ್ರಿಟನ್‌ ಯುವ ಪ್ರಕಾಶಕ ಉದ್ಯಮಿ ಮತ್ತು ವರ್ಷದ ಅಂತಾರಾಷ್ಟ್ರೀಯ ಯುವ ಸಂಗೀತ ಉದ್ಯಮಿ ಪ್ರಶಸ್ತಿಗಳು ಸೇರಿದಂತೆ ವಿಶ್ವಾದ್ಯಂತ ಯುವ ಸೃಜನಶೀಲ ವಾಣಿಜ್ಯೋದ್ಯಮಿಗಳಿಗೆ ಸರಣಿಯ ಪ್ರಶಸ್ತಿಗಳನ್ನು ನೀಡಲಾಗುವುದು.
ವೈಸಿಇ ಪ್ರಶಸ್ತಿ ಕಾರ್ಯಕ್ರಮಗಳನ್ನು ಎರಡು ರೀತಿಯಲ್ಲಿ ವಿಭಜಿಸಲಾಗಿದೆ: ಒಂದು ಉದಯಿಸುತ್ತಿರುವ ಆರ್ಥಿಕಶಕ್ತಿ ದೇಶಗಳ ಅಂತಾರಾಷ್ಟ್ರೀಯ ಸೃಜನಶೀಲ ವಾಣಿಜ್ಯೋದ್ಯಮಿಗಳು ಮತ್ತು ಇನ್ನೊಂದು ಬ್ರಿಟನ್ನಿನ ಸೃಜನಶೀಲ ವಾಣಿಜ್ಯೋದ್ಯಮಿಗಳು.